qundao/data-zh-poetry huggingface dataset:
逍遥咏
作者：赵炅
朝代：宋

逍遥心自乐，清净保长生。至道归玄理，真空造化成。辉华扬日彩，偃仰顺风声。里外有何物，刚柔鍊始精。遁迹深岩谷，身闲未是闲。研穷堪语默，寂静杳冥间。秘密逢邪见，难开大道关。金丹无效用，弗可返童颜。金鼎精须鍊，华池水火红。坎离能匹配，男女自相逢。曩劫知因果，生前道不穷。若修方寸是，发意便周通。修鍊求真一，冲和本自然。希夷光满月，响应真如弦。苦学周知易，难穷语默玄。成功兼积德，别有洞中天。一法从何有，三皇五帝前。周知多异境，猛利要精专。我命须依道，阴功及物缘。善心通感应，动静理深玄。日照光文彩，周通无不关。天恩功最大，地载莫休闲。绝顶孤松老，飞云野鹤还。玄珠名隐奥，杳霭路岐间。清静常清静，缘来尽可行。道高麋鹿性，庸识岁年轻。日昃相依势，花开触处明。是非论巧拙，达外福苍生。真境堪依仗，周迁四叙移。人忙闲圣迹，心达罢狐疑。俊造皆流品，逢能即是师。二从寒暑变，龙浴凤皇池。户牖常开闭，升沈倏忽中。龙吟深邃理，虎啸语言通。南北思长远，东西道不穷。炎光收月魄，桂树发花红。鼎内莲花出，如尘发绛红。坎铅将匹配，离火好相逢。阴散何优劣，阳归自合同。消停方可信，辉华大道雄。虎龙本属木，白虎作华池。水火恒为则，阴阳造化迟。清心常积德，凡眼岂能知。君子听吾喻，神明勿闇欺。万灵通有感，臧否在名人。志诚昭明德，清净见于真。奉道惟恭谨，修持愿本因。广将求利益，苦乐救生民。顶戴尊天地，聪明识见高。无为通理性，猛利岂虚劳。出没终难认，因缘不可逃。中原多圣境，四海涌滔滔。世界诸方圣，如同在眼前。其于通要妙，便见理深玄。法教穷难尽，周知本自然。信诚含万象，秘隐口亲宣。随缘心不见，性各本来真。恶事誇唇颊，愚痴似醉人。忙忙何物有，急急利名亲。入定观浮世，苍生业感因。善念销嗔恚，无差本自然。花开凡叶木，水打急风船。拘执恒如缚，能仁学昔贤。神明皆正定，消息更深玄。逍遥贤圣乐，我闷俗情愚。鄙俚何堪数，斟量解卷舒。恶缘须尽去，善事好相于。忙急真如梦，乾坤造化殊。宿愿通贤圣，贪心勿强为。眼前销恶趣，天鉴故无私。如梦何光景，明神所在知。精修观出离，解脱影相随。不争多气力，容易可成功。意马须调伏，如尘幻梦中。任持从雅淡，乐道定雌雄。修鍊知勤苦，因缘自合同。一受诸同气，熙和理道平。乘云无滞碍，大树种而生。尘垢勿教染，江河顺不争。机智潜弃用，方显贵佳名。
逍遥咏
作者：赵炅
朝代：宋

逍遥知语默，境外见真空。有位皆玄感，无缘不用功。义说三才理，幽深万事通。因依堪法则，答谢向旻穹。大道虚无境，信之则有灵。幽深玄妙理，运转几曾停。拘束从何益，周通静杳冥。真空非作相，善应保安宁。我自常安乐，凡情勿笑耶。云生诸洞府，棘不放仙花。地卑三光照，天开五色霞。未知何所是，善愿理交加。我达逍遥理，阴阳运五行。道从初一变，德合混三清。圣境堪依仗，狐疑事不成。异端违雅淡，返祸自轻生。逍遥人控鹤，碧落压天津。达理通含识，虚无即是真。河车谁肯信，铅汞本相亲。造化皆如此，今缘论宿因。何处堪依仗，经心便皱眉。世情多诡诈，业重信愚痴。取次招他谤，违非不自知。貌恭无德行，祸福在修持。虚无知大道，极意思悠然。摩日云中雁，潇湘水似天。孤峰高远近，宝月瑩团圆。信解明开悟，青霄在目前。逍遥名有理，得一便知空。道本皆深邃，凡为不易穷。品流才雅淡，格致意潜通。救世传相益，因成顺八风。谁测玄机圣，天功地久长。群生皆是性，道德有圆方。妍丑随情意，于戏细酌量。达人知淡泊，默默见非常。道德谁分别，逍遥我自由。时情人不达，深理少相投。己是终无益，非他作逗留。奈何为各异，未定复还休。奥义通玄化，精微妙入神。功程随志愿，贬降背于真。静默堪为法，无言事可亲。逢师传口诀，金玉变埃尘。清静真空理，不无解者难。纵横依见性，廓落智中观。坦荡归仁德，辛勤久远看。勿教为逆顺，平地入云端。乾坤常运转，兀兀见众生。利物终相应，施为愿要精。身慵何隐遁，舌辩谩纵横。种性归真理，因缘有重轻。仙经无限意，龙虎返丹砂。采缀阴阳理，终期岁月赊。求来皆有应，不信固难誇。忙说闲清境，真诚悟几家。阳与阴和合，须从一字求。分明皆是象，作相不能投。举措先真实，精粗各自柔。恒持通觉悟，万派水东流。铅汞精修鍊，阴阳协物情。花开黄道正，药就紫烟轻。海峤浮云合，神光照室明。彩霞高丽日，细意话长生。照然明道德，万象有其端。变化疑谁信，超凡入圣看。幽玄深自在，眇邈就中难。但味风尘里，方知宇宙宽。世界无穷尽，论之远更深。阴阳分皂白，瓦砾变黄金。报应终还有，邪求不易寻。匆忙谁正定，须是合天心。世利贪拘束，欺心自不知。一真求意在，四叙绝参差。顿悟超诸圣，娱情改换痴。生前如似梦，愿重细推之。愚痴常似醉，何异梦中人。欲达终无见，怀疑道岂亲。非为贪闭口，那是益于身。先生堪寂默，种福不传因。
逍遥咏
作者：赵炅
朝代：宋

道妙怀真纪异常，人间天上若存亡。潜机物类多中觑，纳取虚无定久长。碧落遨游归洞府，黄金不买自馨香。参同契合诸经说，精魄夺来烂紫光。无为道大入幽玄，几许风光慕昔贤。对境尽同闲见识，忙中皆是急相煎。配匹直须宽雅淡，会有逢时不偶然。修鍊但教坚志气，参详稳审更周旋。含胎长养尽笼罗，岂离玄谈道理么。狐兔几曾能乳马，麦田断定不生禾。目前便是真佳境，汞内消停自合和。认取门庭深见解，红砂奇异涌恒河。人心多是少相投，非识尘中上品流。不见真宗归物理，难知妙道后先休。生前内鼎宜烹鍊，殊胜华池好渐修。但见完全凭土德，能调火候药皆秋。玄之玄又见真空，巧拙临时要妙中。大智伏藏知远近，纤微尽达了然通。周旋物性谁区别，坦荡由来是且同。境致三才随有位，神光照室瑩西东。还丹未就且降魔，二八从教细搅和。离火摧驱凡入圣，坎铅功力甚偻儸。红尘自化真堪贵，白雪增盈不用多。九转龙吟成虎啸，人非人是状巍峨。难求的当问愚痴，那个堪言好事知。名利猛贪无有足，多端动止没规仪。浮生不实将何用，欲把非常乱作为。谩语饶教能配类，一朝患害殢他谁。千般万类不相逢，天地尊卑岂易穷。海岳高深随日转，神仙聚乐隐尘中。鲜求名利知贪少，多事闲忙总是空。几个心贤平坦荡，十洲三岛自从容。含元得一本真宗，误者平论总是空。万象都来皆备数，千言譬谕了然通。才高俊彦优堪赏，窃禄偷安有异同。唯愿他心如似我，不教陷恶罪身中。乾关万象审消停，子母相传日月精。产药要教千日化，玄门全藉五行清。灵胎脱体方知圣，铅汞梯媒不是名。金鼎就来从变质，阳和阴气两俱生。九重天上帝仙居，愚昧求真道理疏。混沌初分长日月，精魂聚散记丹书。离男坎女皆相类，壬子丙丁异境殊。历劫因缘随世在，阴功及物最玄殊。神水华池妙更精，非铅非汞妄干名。河车本是延龄药，戊子从教配类成。朱雀坎蛇安在后，青龙白虎免交争。若使真金全二八，何忧住世不长生。还知受气禀天然，百法方为事理全。假合都来归至道，修持远大理通玄。二仪交感成祥瑞，八卦刚柔被俗牵。何谓此中生恍惚，直须款曲细精研。玄门至道故无涯，自是人心所见邪。智识未能通大药，岂将容易拟荣家。千年圣境何虚谬，百劫曾修不用遮。龙虎欲成堪鍊鼎，勿为利路乱交加。论功须是一阳初，二八调和作楷模。固济但牢封密闭，莫教中道有差殊。依时消息专心记，在意停腾运火徐。日月无亏明节候，从容愿所不踌躇。还丹百数细须寻，以验从来道理深。火候混成如白屑，水中凝结是黄金。循环复始周旋鼎，造化驱驰要用心。消息玄门穷八卦，飞腾自在远山岑。真空修鍊永长年，不识还丹在眼前。一得清来光宇宙，千朝须是用烹煎。人间天上分明录，汞里花开岂偶然。达取但教依理路，勿贪世利误周旋。烘烘火色水中论，至宝须教鼎内存。点化自然常在手，区分道理有玄门。莫将容易誇言说，尽入虚无是我尊。天动地神邪可畏，丹能飞走似云奔。人是人非意颇同，较量此事尽归空。无为政化求真理，方表深仁大道雄。举止但能恒有节，寻思何处不周通。寰瀛善恶知多少，莫忘生前积德功。因缘业障遇真稀，黄帝乘龙岂是非。达识尚凝常恍惚，愚蒙学解故相违。华池秘密人天授，神室光扬日月辉。智者无言皆口嘿，敢将容易论玄机。
逍遥咏·其一
作者：赵炅
朝代：宋

人救眼前急，何曾利益心。愚迷终浅见，达者智高深。苦行须知应，馀忧力不任。经书无限意，稽古便同今。
逍遥咏·其一
作者：赵炅
朝代：宋

先贤所诫恐心邪，不说神明道理耶。岂信炉中生白雪，是非汞内产丹砂。华池自有延龄药，龙虎相逢王几家。十月阴阳须满足，馀残审细勿教差。
逍遥咏·其一
作者：赵炅
朝代：宋
体裁：五言律诗

日月无私照，人为似等闲。忙催红叶落，静想白云间。善念皆知有，非缘勿用攀。目前深邃理，那是扣玄关。
逍遥咏·其一
作者：赵炅
朝代：宋
体裁：五言律诗

白日众生见，几来得意人。萍蓬如似梦，丹鼎妙清神。红树非花影，青松压海津。入玄龙虎伏，大道许相亲。
逍遥咏·其一
作者：赵炅
朝代：宋

脱空谩语莫知真，诳惑愚蒙呼杀人。爱者拟求名利用，被他误赚怕论申。唯言草异生岩谷，更说天涯泛海津。有甚相干争道理，几家烧鍊几家贫。
逍遥咏·其一
作者：赵炅
朝代：宋

还元到即见真归，不是虚传羽化飞。大道勿将闲设用，精修别得便忘机。安排稳入龙宫内，变易终藏虎鼎威。豁达乾坤神妙理，逍遥铅汞共相依。
逍遥咏·其一
作者：赵炅
朝代：宋

逍遥利乐认天真，心印深藏喻海津。妙法须求经里字，无缘劳问洞中人。研穷道德从何入，清净玄通驭物亲。此语苞含堪赏咏，丹台羽客善铺陈。
逍遥咏·其一
作者：赵炅
朝代：宋

逍遥心自乐，清净保长生。至道归玄理，真空造化成。辉华扬日彩，偃仰顺风声。里外有何物，刚柔鍊始精。
逍遥咏·其一
作者：赵炅
朝代：宋
体裁：五言律诗

逍遥知语默，境外见真空。有位皆玄感，无缘不用功。义说三才理，幽深万事通。因依堪法则，答谢向旻穹。
逍遥咏·其一
作者：赵炅
朝代：宋
体裁：七言律诗

道妙怀真纪异常，人间天上若存亡。潜机物类多中觑，纳取虚无定久长。碧落遨游归洞府，黄金不买自馨香。参同契合诸经说，精魄夺来烂紫光。
逍遥咏·其七
作者：赵炅
朝代：宋

冥搜多景趣，悟则顿神清。拘束终难得，冲和入道情。知微通理性，滋味好研精。妙用天然法，阴功蕴大名。
逍遥咏·其七
作者：赵炅
朝代：宋

泽泻池塘灌药畦，太清云黯步红霓。松花鍊鼎龙山侧，甲第群仙凤鹤栖。分别要从华等级，微言道泰物须齐。自吟自咏求师侣，入品诗流旋作题。
逍遥咏·其七
作者：赵炅
朝代：宋
体裁：五言律诗

清静常清静，缘来尽可行。道高麋鹿性，庸识岁年轻。日昃相依势，花开触处明。是非论巧拙，达外福苍生。
逍遥咏·其七
作者：赵炅
朝代：宋
体裁：七言律诗

灵草灵砂起自然，却将非外乱烹煎。黄牙成土堪名药，秋石为胎本是铅。乐道逢来忻且喜，周知体认更完全。阳施阴授宜消息，不识时人在眼前。
逍遥咏·其七
作者：赵炅
朝代：宋

物情通万象，达者便忘机。各具含灵性，狐疑有是非。知天修福惠，如日瑩光辉。认取好歧路，恶去善相依。
逍遥咏·其七
作者：赵炅
朝代：宋
体裁：五言律诗

物情通万象，达者便忘机。各具含灵性，狐疑有是非。知天修福惠，如日莹光辉。认取好歧路，恶去善相依。
逍遥咏·其七
作者：赵炅
朝代：宋

真一生天地，因依认宿缘。智高通理性，凡下少周旋。语默何奇绝，幽深隐圣贤。谁人解我意，大道寸心玄。
逍遥咏·其七
作者：赵炅
朝代：宋

虚无知大道，极意思悠然。摩日云中雁，潇湘水似天。孤峰高远近，宝月瑩团圆。信解明开悟，青霄在目前。
逍遥咏·其七
作者：赵炅
朝代：宋
体裁：五言律诗

虚无知大道，极意思悠然。摩日云中雁，潇湘水似天。孤峰高远近，宝月莹团圆。信解明开悟，青霄在目前。
逍遥咏·其七
作者：赵炅
朝代：宋

难求的当问愚痴，那个堪言好事知。名利猛贪无有足，多端动止没规仪。浮生不实将何用，欲把非常乱作为。谩语饶教能配类，一朝患害殢他谁。
逍遥咏·其七
作者：赵炅
朝代：宋

鸾栖洞府影交加，金鼎将成岂用誇。向日迎阳炉上火，中秋望月桂开华。丹砂伏定纵横药，白雪飞腾不离家。一种为铅铅自化，灵胎母子笑天涯。
逍遥咏·其三
作者：赵炅
朝代：宋

停腾火候诘炎山，九转方能济世间。玉蕊花开真可爱，红炉鼎内境幽闲。人逢药就延长久，羽驾仙迎返少颜。尽在目前非是远，定知时日好登攀。
逍遥咏·其三
作者：赵炅
朝代：宋
体裁：七言律诗

刚柔得所自安宁，五色霞光景象清。龙倚穴吟云雨至，虎依岩啸涧风生。从容海峤非遥远，倏忽烟萝别有情。谁到真空闲密地，火轮玉阙镇常明。
逍遥咏·其三
作者：赵炅
朝代：宋
体裁：七言律诗

含胎长养尽笼罗，岂离玄谈道理么。狐兔几曾能乳马，麦田断定不生禾。目前便是真佳境，汞内消停自合和。认取门庭深见解，红砂奇异涌恒河。
逍遥咏·其三
作者：赵炅
朝代：宋

大道逢来是宿缘，终期定可访真仙。山中修鍊非州郡，城里无荒隐市廛。秘术岂教容易得，幽深还许递相传。超凡入圣浑闲事，问取人间十洞天。
逍遥咏·其三
作者：赵炅
朝代：宋
体裁：五言律诗

恍惚人难晓，天仙语默玄。修心无道理，终日自忙然。我命真中趣，长生认宿缘。机权饶使用，圣事不虚传。
逍遥咏·其三
作者：赵炅
朝代：宋
体裁：五言律诗

我自常安乐，凡情勿笑耶。云生诸洞府，棘不放仙花。地卑三光照，天开五色霞。未知何所是，善愿理交加。
逍遥咏·其三
作者：赵炅
朝代：宋
体裁：五言律诗

百法还丹数，玄门各自深。真空光似日，解脱本由心。迷惑终无应，精修重古今。循环岂暂息，七宝聚高岑。
逍遥咏·其三
作者：赵炅
朝代：宋

神仙上界道清虚，那个何亲那个疏。修鍊岂教人世识，归真本是太阳居。三天定相玄中得，一气须闻妙更殊。运偶不同他往日，老来自在见功夫。
逍遥咏·其三
作者：赵炅
朝代：宋
体裁：五言律诗

逍遥通物性，大道有圆方。山谷高深浅，人心自短长。阴阳穷岂竭，造化入无疆。尘埃飞作垢，惊雁不成行。
逍遥咏·其三
作者：赵炅
朝代：宋

金鼎精须鍊，华池水火红。坎离能匹配，男女自相逢。曩劫知因果，生前道不穷。若修方寸是，发意便周通。
逍遥咏·其九
作者：赵炅
朝代：宋

何人晓了是兼非，铅汞从凡隐圣机。福寿丹砂随日变，长生药鼎负龙威。秦皇汉武终邪见，大道神仙在杳微。学似牛毛成似角，故然堪笑两无依。
逍遥咏·其九
作者：赵炅
朝代：宋

八风雷动绕炎洲，巨海波浪四畔流。鼠向此中毛骨异，布成将旧火燃休。白银绛阙光霞丽，紫玉黄芝瑞气浮。圣境山林人莫讶，延年皆是众仙游。
逍遥咏·其九
作者：赵炅
朝代：宋
体裁：七言律诗

含元得一本真宗，误者平论总是空。万象都来皆备数，千言譬谕了然通。才高俊彦优堪赏，窃禄偷安有异同。唯愿他心如似我，不教陷恶罪身中。
逍遥咏·其九
作者：赵炅
朝代：宋
体裁：五言律诗

天地含清泰，阴阳道所成。冲和玄妙术，勿讶说长生。起信何疑误，迷来却谤轻。摄心归正念，淡薄恶销声。
逍遥咏·其九
作者：赵炅
朝代：宋
体裁：五言律诗

天界殊胜理，凡愚不易知。曩因谁可究，浅近故怀疑。的实归真性，区邪入正持。乐耶亲大道，报应自然之。
逍遥咏·其九
作者：赵炅
朝代：宋
体裁：七言律诗

巅峰一望不深潭，谁解缘情语话堪。暗室自开明日月，道心奇异老山庵。研穷妙理真消息，诫忌先贤让不贪。稽古尚为今法则，愚蒙太甚苦谈谈。
逍遥咏·其九
作者：赵炅
朝代：宋
体裁：五言律诗

户牖常开闭，升沈倏忽中。龙吟深邃理，虎啸语言通。南北思长远，东西道不穷。炎光收月魄，桂树发花红。
逍遥咏·其九
作者：赵炅
朝代：宋
体裁：五言律诗

探玄何妙理，元化得均匀。去住分明纪，终期远大亲。物华堪赏咏，离挠最名珍。碧落翻霞彩，千秋不老春。
逍遥咏·其九
作者：赵炅
朝代：宋
体裁：七言律诗

犹龙景象驾翔鸾，道在虚无天地间。一二合将归大体，五千言外不开关。仪形眇邈难相类，圣迹希夷语默闲。昔日西游如似梦，化胡异域却应还。
逍遥咏·其九
作者：赵炅
朝代：宋

谁测玄机圣，天功地久长。群生皆是性，道德有圆方。妍丑随情意，于戏细酌量。达人知淡泊，默默见非常。
逍遥咏·其二
作者：赵炅
朝代：宋

于身日毅但多为，贤圣何曾免是非。大道几时明鄙隔，真宗隐显在玄机。周知物理通还感，俯仰从来有顺违。宜且守恒存礼让，难中轻重两相依。
逍遥咏·其二
作者：赵炅
朝代：宋
体裁：五言律诗

大道虚无境，信之则有灵。幽深玄妙理，运转几曾停。拘束从何益，周通静杳冥。真空非作相，善应保安宁。
逍遥咏·其二
作者：赵炅
朝代：宋
体裁：七言律诗

彩云轻举压天津，舞鹤迎鸾自在身。蟾影枝开三岛树，桃花风弄十洲春。相传灵异无虚说，道理分明尽是真。但信此中深护慎，修行所愿勿因循。
逍遥咏·其二
作者：赵炅
朝代：宋

无为道大入幽玄，几许风光慕昔贤。对境尽同闲见识，忙中皆是急相煎。配匹直须宽雅淡，会有逢时不偶然。修鍊但教坚志气，参详稳审更周旋。
逍遥咏·其二
作者：赵炅
朝代：宋
体裁：五言律诗

精心求一善，一善许相宗。利物无穷尽，分明理道通。正邪名恍惚，晓悟见真空。象外行持法，玄言显圣功。
逍遥咏·其二
作者：赵炅
朝代：宋
体裁：五言律诗

逍遥安且定，但信莫怀疑。大海波中水，狂风树摆枝。乐天分造化，慧眼细观之。方寸无诸恶，恒将利益持。
逍遥咏·其二
作者：赵炅
朝代：宋

逍遥理路达三清，非是寻常取次名。此语不宗凡见识，笼罗大象显昭明。傍通照料周遮远，异境凡从智慧生。言丈室中谁口默，真心传受一般平。
逍遥咏·其二
作者：赵炅
朝代：宋
体裁：五言律诗

遁迹深岩谷，身闲未是闲。研穷堪语默，寂静杳冥间。秘密逢邪见，难开大道关。金丹无效用，弗可返童颜。
逍遥咏·其二
作者：赵炅
朝代：宋
体裁：五言律诗

雅澹玄中得，常人故不知。幽深无远近，道外细推之。碧落神仙境，烟霞日月随。参详寰宇内，邪正岂相离。
逍遥咏·其二
作者：赵炅
朝代：宋

鹤骨岩岩混世间，不侵寒暑似童颜。精神爽丽方干典，举步如飞思虑闲。起坐问他修鍊法，乱将词理勿交关。生来静却凡愚见，又说三仙有大还。
逍遥咏·其二十
作者：赵炅
朝代：宋
体裁：五言律诗

一受诸同气，熙和理道平。乘云无滞碍，大树种而生。尘垢勿教染，江河顺不争。机智潜弃用，方显贵佳名。
逍遥咏·其二十
作者：赵炅
朝代：宋

五金并八石，一一注仙经。雅有深仁行，无非不暂停。日华精汞法，月魄鍊砂灵。入圣超凡骨，变化本真形。
逍遥咏·其二十
作者：赵炅
朝代：宋
体裁：七言律诗

因缘业障遇真稀，黄帝乘龙岂是非。达识尚凝常恍惚，愚蒙学解故相违。华池秘密人天授，神室光扬日月辉。智者无言皆口嘿，敢将容易论玄机。
逍遥咏·其二十
作者：赵炅
朝代：宋
体裁：七言律诗

大底缘由比类深，能中此道费光阴。若知浊浪澄清水，不达浮生认白金。走作真珠藏妙理，究推神室好相寻。功成稳审时间用，变转无穷重古今。
逍遥咏·其二十
作者：赵炅
朝代：宋

得一便须休，真空象外求。昭然宽世界，幻化似浮沤。秘隐玄中理，幽深事莫投。天涯无畔岸，宝月顺波流。
逍遥咏·其二十
作者：赵炅
朝代：宋
体裁：五言律诗

愚痴常似醉，何异梦中人。欲达终无见，怀疑道岂亲。非为贪闭口，那是益于身。先生堪寂默，种福不传因。
逍遥咏·其二十
作者：赵炅
朝代：宋

灵芝出见少人知，此是含玄故不疑。隐逸大同非妄想，精诚自化岂参差。翱翔碧落乘云驾，宛转虹霓入室时。至道就中升降等，凡田日用有盈亏。
逍遥咏·其二十
作者：赵炅
朝代：宋

表里分明说，深穷妙更玄。愚迷行不到，圣事法中传。欲界情无定，真空本自然。今生随曩劫，清净照三天。
逍遥咏·其二十
作者：赵炅
朝代：宋

还源根本杳难穷，秘密玄微造化中。白日昏迷常不见，青龙雾晓大家同。阴阳表里和烟碧，天地相鲜似火红。直要审详知道理，丹成千载上升功。
逍遥咏·其二十
作者：赵炅
朝代：宋

铅汞丹方不谩论，同归一体有玄门。刚柔产取黄牙树，远近先明赤水魂。化质昭然清日月，纵横无碍杳乾坤。龙吟虎啸真非是，雾散云飞似雨奔。
逍遥咏·其五
作者：赵炅
朝代：宋
体裁：五言律诗

一法从何有，三皇五帝前。周知多异境，猛利要精专。我命须依道，阴功及物缘。善心通感应，动静理深玄。
逍遥咏·其五
作者：赵炅
朝代：宋
体裁：五言律诗

我说逍遥理，其如要妙深。悟来时顷刻，迷者岂通寻。达即随情遣，真缘不可侵。从来皆是事，巧拙在人心。
逍遥咏·其五
作者：赵炅
朝代：宋
体裁：七言律诗

无名踪迹故难兴，智者消详冷似冰。廓落异端随日变，乖违法度受天惩。机关勿使招他谤，亮直温和自举升。好事相宗堪轨范，方言内外一般称。
逍遥咏·其五
作者：赵炅
朝代：宋

清静人安乐，恒持要久长。秋天澄皓色，春日发辉光。一气从初立，三才位不忙。群生如似梦，甚处得馨香。
逍遥咏·其五
作者：赵炅
朝代：宋

灵药从来隐圣机，何人得达到玄微。真空入有皆知实，运化功能到者稀。汞里金牙堪可重，炉中白雪共含辉。勿令阴气侵阳位，走作丹砂赫弈飞。
逍遥咏·其五
作者：赵炅
朝代：宋

玄之玄又见真空，巧拙临时要妙中。大智伏藏知远近，纤微尽达了然通。周旋物性谁区别，坦荡由来是且同。境致三才随有位，神光照室瑩西东。
逍遥咏·其五
作者：赵炅
朝代：宋
体裁：七言律诗

玄之玄又见真空，巧拙临时要妙中。大智伏藏知远近，纤微尽达了然通。周旋物性谁区别，坦荡由来是且同。境致三才随有位，神光照室莹西东。
逍遥咏·其五
作者：赵炅
朝代：宋

玄机圣境谩劳心，何似穷研道理深。升降自然随我命，莫教虚度向光阴。几人达得幽闲趣，如树争高力不任。闇里差殊终坠堕，神仙尚恐有飞沈。
逍遥咏·其五
作者：赵炅
朝代：宋
体裁：五言律诗

皇天无不照，福业重来轻。背正堪何益，归真道自成。本元宗一体，功行录三清。几许解吾意，慈悲利益平。
逍遥咏·其五
作者：赵炅
朝代：宋
体裁：五言律诗

逍遥人控鹤，碧落压天津。达理通含识，虚无即是真。河车谁肯信，铅汞本相亲。造化皆如此，今缘论宿因。
逍遥咏·其五
作者：赵炅
朝代：宋

逍遥里外混诸天，澹荡其中四叙间。拂拭尘埃明印月，遍驱神鬼锁骊山。装添出没何奇异，秘隐藏真未是闲。但好消详清景内，勿生疑虑动机关。
逍遥咏·其八
作者：赵炅
朝代：宋

乘云驾鹤自西东，修鍊真人意气雄。出离凡为高见识，周旋道理远怀通。愚迷尽说皆非实，解者方知事不空。宿业大都心外障，有缘岁月易成功。
逍遥咏·其八
作者：赵炅
朝代：宋

千般万类不相逢，天地尊卑岂易穷。海岳高深随日转，神仙聚乐隐尘中。鲜求名利知贪少，多事闲忙总是空。几个心贤平坦荡，十洲三岛自从容。
逍遥咏·其八
作者：赵炅
朝代：宋

天上与人间，贤愚不暂闲。精修归至理，道大隐玄关。圣境皆奇绝，凡情岂易攀。群仙宽坦荡，却老尽童颜。
逍遥咏·其八
作者：赵炅
朝代：宋
体裁：五言律诗

气类须相假，阴阳造化成。离凡知有圣，得外更求精。先秘庚辛理，后传戊己名。真铅归一体，交感自长生。
逍遥咏·其八
作者：赵炅
朝代：宋
体裁：五言律诗

真境堪依仗，周迁四叙移。人忙闲圣迹，心达罢狐疑。俊造皆流品，逢能即是师。二从寒暑变，龙浴凤皇池。
逍遥咏·其八
作者：赵炅
朝代：宋

离男坎女甚清廉，金鼎分毫上火炎。莫把馀心怀利用，古先学士诫无厌。深藏异宝参详理，已渐成形旋要添。运转但教经岁月，光扬溢目众人瞻。
逍遥咏·其八
作者：赵炅
朝代：宋

经心玄妙理，道德念阴符。九转金丹鼎，三才玉匮书。恒常皆隐秘，达者见清虚。倏忽神明意，先贤觉自愚。
逍遥咏·其八
作者：赵炅
朝代：宋
体裁：五言律诗

逍遥名有理，得一便知空。道本皆深邃，凡为不易穷。品流才雅淡，格致意潜通。救世传相益，因成顺八风。
逍遥咏·其八
作者：赵炅
朝代：宋

逍遥我命在玄穹，鹤宿霞栖景致中。自得安宁兼养道，更将利益屏群雄。渊深引古知今用，劈斫区分尽可通。和畅五音从豁达，乾坤之内霭溟濛。
逍遥咏·其八
作者：赵炅
朝代：宋

道高人世礼周旋，语默如痴似不言。洗涤要教心地静，狐疑勿类水萍翻。经书说尽修真理，岁月休防罢引援。雅合无为深见识，阴阳去住促寒暄。
逍遥咏·其六
作者：赵炅
朝代：宋

一法归千法，真如即是真。迷情终不见，达了悟知因。海纳分他境，心平故可亲。但明修鍊路，善业尽随身。
逍遥咏·其六
作者：赵炅
朝代：宋

何处堪依仗，经心便皱眉。世情多诡诈，业重信愚痴。取次招他谤，违非不自知。貌恭无德行，祸福在修持。
逍遥咏·其六
作者：赵炅
朝代：宋

口称千岁少年颜，不是天人即地仙。四海五湖皆遍历，十洲三岛去周迁。道高举措何优劣，精彩非常语更贤。物理开襟通象外，未知几许达深玄。
逍遥咏·其六
作者：赵炅
朝代：宋
体裁：七言律诗

天生颜貌几何般，鹤骨餐霞厌俗观。赤水华池谁法则，白银为阙又堪看。来传音旨俱然混，位有尊卑勿异端。逆顺之中关理性，心田静外岂相干。
逍遥咏·其六
作者：赵炅
朝代：宋

得道超凡圣，逍遥本是缘。群迷难解会，我且不虚传。但信恒无断，精穷用意专。审听明譬谕，勿被俗情牵。
逍遥咏·其六
作者：赵炅
朝代：宋

日照光文彩，周通无不关。天恩功最大，地载莫休闲。绝顶孤松老，飞云野鹤还。玄珠名隐奥，杳霭路岐间。
逍遥咏·其六
作者：赵炅
朝代：宋

时人不识理深玄，细意精修补业牵。幻化杳冥随物性，虚无岂是乱相迁。龙飞入位真堪仰，虎伏休闲有自然。洞里烟霞何缥缈，神仙景致没休年。
逍遥咏·其六
作者：赵炅
朝代：宋

济世勤行任百年，方知大道自昭宣。休誇解变黄金术，谁信空磨白玉穿。智慧宜从高见识，阴功及物最弥坚。是非达取此言语，宇宙常存隐圣贤。
逍遥咏·其六
作者：赵炅
朝代：宋

还丹未就且降魔，二八从教细搅和。离火摧驱凡入圣，坎铅功力甚偻儸。红尘自化真堪贵，白雪增盈不用多。九转龙吟成虎啸，人非人是状巍峨。
逍遥咏·其六
作者：赵炅
朝代：宋

道者强名立，清虚隐显深。欲行千里路，别探一般心。景象空天远，何劳意马寻。玄谈通智慧，曩劫至从今。
逍遥咏·其六
作者：赵炅
朝代：宋
体裁：七言律诗

青松本不树萧条，学士因何智自劳。金水朗然明皎洁，雪山堆积就中高。志心但觅三神药，凡目难观万里毫。我独闲吟谁解意，悠哉丽日压灵鳌。
逍遥咏·其十
作者：赵炅
朝代：宋

乾关万象审消停，子母相传日月精。产药要教千日化，玄门全藉五行清。灵胎脱体方知圣，铅汞梯媒不是名。金鼎就来从变质，阳和阴气两俱生。
逍遥咏·其十
作者：赵炅
朝代：宋

乾坤之内隐长生，药变还丹道已成。救世神方堪自秘，乐耶语话勿相轻。眠云卧水通玄识，点石为金谁辩明。黄才身心皆得所，登坛善听步虚声。
逍遥咏·其十
作者：赵炅
朝代：宋
体裁：七言律诗

千年福寿自由人，万象星罗仰在身。宝马不教龟鳖乳，嘉禾须问谷田神。根株种植华池内，药鼎煎催运火匀。混沌分来皆是道，二仪交感八方亲。
逍遥咏·其十
作者：赵炅
朝代：宋
体裁：五言律诗

混沌初分后，阴阳辨浊清。三才皆备位，万物有长生。罔象精通感，淳和道可明。但求方寸是，剖判应非轻。
逍遥咏·其十
作者：赵炅
朝代：宋

知之修鍊法，便是圣中人。有象虚无境，邪缘不见真。恒持功行益，响应甚平均。浑然天地理，大道遍乾坤。
逍遥咏·其十
作者：赵炅
朝代：宋
体裁：七言律诗

穷真妙理访仙乡，云水青山地久长。闻说洞中诸境异，谁知鼎内有非常。遭逢祇是因缘感，费力无成枉用忙。瑞气青天含象彩，十洲闲坐论阴阳。
逍遥咏·其十
作者：赵炅
朝代：宋
体裁：五言律诗

谁人信我说，我说亦非常。苦行分明乐，缘深解即忙。乖持如似梦，慕道得清凉。影响随声应，玄门可度量。
逍遥咏·其十
作者：赵炅
朝代：宋

逍遥抱一岂相差，方便门开智慧花。神室分形添石髓，华池巨燄隐灵砂。穹隆务实归宗旨，释意从容不是赊。滋味勿教贪过度，必然混世老天涯。
逍遥咏·其十
作者：赵炅
朝代：宋

道德谁分别，逍遥我自由。时情人不达，深理少相投。己是终无益，非他作逗留。奈何为各异，未定复还休。
逍遥咏·其十
作者：赵炅
朝代：宋
体裁：五言律诗

鼎内莲花出，如尘发绛红。坎铅将匹配，离火好相逢。阴散何优劣，阳归自合同。消停方可信，辉华大道雄。
逍遥咏·其十一
作者：赵炅
朝代：宋
体裁：七言律诗

九重天上帝仙居，愚昧求真道理疏。混沌初分长日月，精魂聚散记丹书。离男坎女皆相类，壬子丙丁异境殊。历劫因缘随世在，阴功及物最玄殊。
逍遥咏·其十一
作者：赵炅
朝代：宋

五色云销黯，方知大道深。华池玄妙理，龙虎本同音。金鼎铅中作，红花洞里寻。求真如得路，返少老山岑。
逍遥咏·其十一
作者：赵炅
朝代：宋

伏藏终不见，巧拙是兼非。至道光怀古，周通隐圣机。清天何物性，浊地故相依。修鍊真堪惜，疏慵有顺违。
逍遥咏·其十一
作者：赵炅
朝代：宋

天然五色被云遮，圣境由来路径赊。鍊矿勿教侵外域，真铅岂得离中华。苞含日月高还远，自是人心识见邪。龙浴凤池谁可意，神仙群聚笑吟呀。
逍遥咏·其十一
作者：赵炅
朝代：宋
体裁：五言律诗

奥义通玄化，精微妙入神。功程随志愿，贬降背于真。静默堪为法，无言事可亲。逢师传口诀，金玉变埃尘。
逍遥咏·其十一
作者：赵炅
朝代：宋

岂将容易话长生，辛苦徒劳业未精。安肯便教贪上得，先须礼让后纯诚。绛霄音旨人难解，白雪消停竖有横。象外仙山诸境趣，若非修鍊蹑三清。
逍遥咏·其十一
作者：赵炅
朝代：宋
体裁：五言律诗

虎龙本属木，白虎作华池。水火恒为则，阴阳造化迟。清心常积德，凡眼岂能知。君子听吾喻，神明勿闇欺。
逍遥咏·其十一
作者：赵炅
朝代：宋
体裁：五言律诗

逍遥通大道，物象古从今。一气无穷极，三才妙更深。愚迷皆自缚，圣境可周寻。消息存亡理，先忧力不任。
逍遥咏·其十一
作者：赵炅
朝代：宋

非人口似泻汾河，此辈尘中有甚多。心恨貌恭无定止，舌誇端正乱乖讹。为官善政身荣禄，利剑休教石上磨。立待满盈船陷水，恶风从被海神拖。
逍遥咏·其十一
作者：赵炅
朝代：宋

龙虎刚柔隐圣方，一时和合运阴阳。周知配类无疏失，物性从来理自长。鼎里花开装五彩，心明火候制三黄。更能通得华池妙，南北东西不可当。
逍遥咏·其十七
作者：赵炅
朝代：宋
体裁：五言律诗

不醉迷如醉，犹贪巨鼎扛。通玄求得一，清静更无双。鸾凤栖瑶渚，天津压汉江。欲穷何所似，夜月透云窗。
逍遥咏·其十七
作者：赵炅
朝代：宋

十洲洞府养神仙，岁说桑田屡变迁。老子商周为柱史，刘安拔宅上青天。名山隐遁非堪守，鍊药修真本自然。想取仪形通感应，徒劳运智乱烹煎。
逍遥咏·其十七
作者：赵炅
朝代：宋

昭宣形体思悠然，那是愚夫那是仙。不识饶教非远近，误来何事苦相悬。含容里外无诸物，象法其由语话诠。品格调高奔世界，任从他宝四周迁。
逍遥咏·其十七
作者：赵炅
朝代：宋
体裁：七言律诗

溟溟沧海浪涛深，雾蔽山峦不易寻。紫盖洞庭人驾鹤，虹霓城郭道为林。幽玄相去何多少，巧拙无由智慧侵。尽是同缘相引接，从容语话八仙心。
逍遥咏·其十七
作者：赵炅
朝代：宋

照然明道德，万象有其端。变化疑谁信，超凡入圣看。幽玄深自在，眇邈就中难。但味风尘里，方知宇宙宽。
逍遥咏·其十七
作者：赵炅
朝代：宋

真空修鍊永长年，不识还丹在眼前。一得清来光宇宙，千朝须是用烹煎。人间天上分明录，汞里花开岂偶然。达取但教依理路，勿贪世利误周旋。
逍遥咏·其十七
作者：赵炅
朝代：宋

紫陌红尘里，贪名利好争。世情皆扰攘，大道甚纵横。弦直终无曲，心邪自不平。若能如遂意，后学法先生。
逍遥咏·其十七
作者：赵炅
朝代：宋

诗中包异境，解者不为非。深信含玄理，幽通是可依。达人皆论道，狂酒败棱威。浩渺寰瀛内，寒暄隐圣机。
逍遥咏·其十七
作者：赵炅
朝代：宋

逍遥贤圣乐，我闷俗情愚。鄙俚何堪数，斟量解卷舒。恶缘须尽去，善事好相于。忙急真如梦，乾坤造化殊。
逍遥咏·其十七
作者：赵炅
朝代：宋
体裁：七言律诗

香汤沐浴更斋清，运动形躯四体轻。魔鬼自然生怕怖，神魂必定转安宁。从无入有皆真实，去住何难妙最精。五行聚散归一体，灵源不用苦煎烹。
逍遥咏·其十三
作者：赵炅
朝代：宋

乾坤常运转，兀兀见众生。利物终相应，施为愿要精。身慵何隐遁，舌辩谩纵横。种性归真理，因缘有重轻。
逍遥咏·其十三
作者：赵炅
朝代：宋
体裁：七言律诗

南来北去及东西，万物难归一等齐。倏忽争知兴变易，幽玄恬澹不昏迷。区分有截无邪见，轨范如空咏好题。天且岂容私辅德，功成自竖入云梯。
逍遥咏·其十三
作者：赵炅
朝代：宋

形影随人得，精修道不迷。研穷深理路，造化隐端倪。云引龙吟穴，风生虎啸溪。少知愚岂解，南北与东西。
逍遥咏·其十三
作者：赵炅
朝代：宋

矿鍊真金色，菩提道果成。仙人持忍辱，胥国福众生。教法堪依信，勤修猛要精。若能功行满，故是达三清。
逍遥咏·其十三
作者：赵炅
朝代：宋

还知受气禀天然，百法方为事理全。假合都来归至道，修持远大理通玄。二仪交感成祥瑞，八卦刚柔被俗牵。何谓此中生恍惚，直须款曲细精研。
逍遥咏·其十三
作者：赵炅
朝代：宋

逍遥密化道希夷，宗习群流我咏之。应是有情听譬论，莫教虚度悟参差。深穷动静宜消息，测隐玄元善所为。性识更能通幻梦，恬然存相似生知。
逍遥咏·其十三
作者：赵炅
朝代：宋

逍遥我咏杳冥中，万物齐归各异同。晓解精微无所著，先从含识践真空。希夷自变刚柔理，述作纵横道不穷。剖判三才堪测度，辉华积德上玄功。
逍遥咏·其十三
作者：赵炅
朝代：宋

逍遥闲物外，大道体柔刚。山河穷不尽，人心自短长。尘泥常暧昧，日月瑩辉光。出没机关内，调持迥有方。
逍遥咏·其十三
作者：赵炅
朝代：宋
体裁：五言律诗

逍遥闲物外，大道体柔刚。山河穷不尽，人心自短长。尘泥常暧昧，日月莹辉光。出没机关内，调持迥有方。
逍遥咏·其十三
作者：赵炅
朝代：宋
体裁：五言律诗

顶戴尊天地，聪明识见高。无为通理性，猛利岂虚劳。出没终难认，因缘不可逃。中原多圣境，四海涌滔滔。
逍遥咏·其十三
作者：赵炅
朝代：宋

飞腾自在莫教赊，坎女离男共一家。无碍逍遥通智慧，将求利乐勿须誇。灵根就看和春雪，神室之中有绛砂。彼是彼非堪可重，常娥倚树笑唅呀。
逍遥咏·其十九
作者：赵炅
朝代：宋

不争多气力，容易可成功。意马须调伏，如尘幻梦中。任持从雅淡，乐道定雌雄。修鍊知勤苦，因缘自合同。
逍遥咏·其十九
作者：赵炅
朝代：宋
体裁：五言律诗

世利贪拘束，欺心自不知。一真求意在，四叙绝参差。顿悟超诸圣，娱情改换痴。生前如似梦，愿重细推之。
逍遥咏·其十九
作者：赵炅
朝代：宋
体裁：七言律诗

人是人非意颇同，较量此事尽归空。无为政化求真理，方表深仁大道雄。举止但能恒有节，寻思何处不周通。寰瀛善恶知多少，莫忘生前积德功。
逍遥咏·其十九
作者：赵炅
朝代：宋
体裁：五言律诗

天上及天下，施为那是亲。物情归造化，大道见深仁。果位非遥远，贤愚自苦辛。焉知皆日用，秋换一年春。
逍遥咏·其十九
作者：赵炅
朝代：宋
体裁：七言律诗

寻思道味咏吟哦，去住先贤有几何。性识无凝关要妙，浮沈依约不言多。但将子细分明说，犹恐闲非却被魔。救世比来心所愿，逍遥尽入扣玄歌。
逍遥咏·其十九
作者：赵炅
朝代：宋

知来秘法谕恒沙，须是铅开汞上花。烧鍊勿令伤血脉，凡情散乱损黄牙。离男合度分明说，坎女和同不用誇。大矣日中成九转，红浆一饮到仙家。
逍遥咏·其十九
作者：赵炅
朝代：宋

笑尽人间事，到头总不知。信心终是实，如日瑩无欺。举措持恒久，贪生却似痴。善缘销恶趣，惠爱广将施。
逍遥咏·其十九
作者：赵炅
朝代：宋
体裁：五言律诗

笑尽人间事，到头总不知。信心终是实，如日莹无欺。举措持恒久，贪生却似痴。善缘销恶趣，惠爱广将施。
逍遥咏·其十九
作者：赵炅
朝代：宋
体裁：五言律诗

虚无知者少，秘默在丹田。铅化金根树，鼎光玉液泉。相宗难且易，绝妙理深玄。真境犹来是，依经学昔贤。
逍遥咏·其十九
作者：赵炅
朝代：宋

见他颜貌未知年，便说人间寿一千。修鍊要门皆的实，行持法度甚精专。于身有益何般是，指口为明道理全。更拟细穷方外事，无言无语上青天。
逍遥咏·其十九
作者：赵炅
朝代：宋
体裁：七言律诗

逍遥但信莫狐疑，天自高兮地本卑。晓取声闻归至道，从来法则尽如斯。物情运化真纯理，谩说周遮问不知。性识贤愚俱一体，善缘恶业影相随。
逍遥咏·其十二
作者：赵炅
朝代：宋

万灵通有感，臧否在名人。志诚昭明德，清净见于真。奉道惟恭谨，修持愿本因。广将求利益，苦乐救生民。
逍遥咏·其十二
作者：赵炅
朝代：宋

丹丘雾彩好林峦，尽是天宫不死仙。常与神人为窟宅，能兴风雨秀山川。溪头云出摇红叶，谷口村稀伴碧烟。题品洞门房密秘，隐藏踪迹恐相传。
逍遥咏·其十二
作者：赵炅
朝代：宋
体裁：七言律诗

倾依慕善易为兴，却恐人心冷似冰。含识昭然何不达，非同物类信谁凭。强其志节皆知有，未尽任持早爱憎。倏忽便经闲岁月，凡间圣事可升腾。
逍遥咏·其十二
作者：赵炅
朝代：宋
体裁：五言律诗

梦寐其中物，常人何得知。阴寒三数变，阳暖两相宜。宿世终皆有，无缘勿强为。真铅归至道，龙虎笑华池。
逍遥咏·其十二
作者：赵炅
朝代：宋

法则定乾坤，千秋与万春。金乌飞绛阙，玉兔弄精神。达识逢堪笑，贤愚本是真。清风摇圣境，仙说洞中人。
逍遥咏·其十二
作者：赵炅
朝代：宋
体裁：五言律诗

清静真空理，不无解者难。纵横依见性，廓落智中观。坦荡归仁德，辛勤久远看。勿教为逆顺，平地入云端。
逍遥咏·其十二
作者：赵炅
朝代：宋

神仙不死几人存，欲界从头是可论。真实自然归至理，狂颠逢见道须尊。分明记取依经典，消息临时度晓昏。四叙推迁由反覆，唯占日月顺乾坤。
逍遥咏·其十二
作者：赵炅
朝代：宋
体裁：七言律诗

神水华池妙更精，非铅非汞妄干名。河车本是延龄药，戊子从教配类成。朱雀坎蛇安在后，青龙白虎免交争。若使真金全二八，何忧住世不长生。
逍遥咏·其十二
作者：赵炅
朝代：宋
体裁：七言律诗

精详语议四门开，舒惨阳和意外裁。远见风尘思往事，无穷日月去还来。乐耶指趣归三体，周旋道理遍九垓。贤圣人天常法则，卿云岭上白皑皑。
逍遥咏·其十二
作者：赵炅
朝代：宋
体裁：五言律诗

达取真空性，成名有后先。智劳如似梦，恬澹不论年。闭口恒持默，精修更是玄。消停须在意，安稳上清天。
逍遥咏·其十五
作者：赵炅
朝代：宋
体裁：七言律诗

从凡入圣作梯媒，红燄炉深岂易裁。点化纵横名大药，纳驱杂类谩成灰。真铅即是机关理，闇室皆明任众猜。未究前言劳自苦，精穷玄妙乐康哉。
逍遥咏·其十五
作者：赵炅
朝代：宋
体裁：五言律诗

具足人难得，聪明别是非。志诚符感应，清静扣玄机。道大雄名久，真邪有顺违。精专闲彼我，万法一宗归。
逍遥咏·其十五
作者：赵炅
朝代：宋

流砂一味细堪观，万象笼罗几百般。须向铅中相假合，分成鼎内见其端。烟霞聚散归深谷，水火相逢不用乾。养就大还升世界，月宫乞取桂花看。
逍遥咏·其十五
作者：赵炅
朝代：宋

瘖哑痴聋病，求医大法王。贪瞋无相体，正定得清凉。达者通贤圣，迷情任意狂。分明如是说，寂静有闲忙。
逍遥咏·其十五
作者：赵炅
朝代：宋

自在无拘束，逍遥里外安。顽情终不见，圣境类乎端。机智将何用，幽深大道宽。区分能解意，四季一周看。
逍遥咏·其十五
作者：赵炅
朝代：宋
体裁：七言律诗

论功须是一阳初，二八调和作楷模。固济但牢封密闭，莫教中道有差殊。依时消息专心记，在意停腾运火徐。日月无亏明节候，从容愿所不踌躇。
逍遥咏·其十五
作者：赵炅
朝代：宋
体裁：七言律诗

谁知学道本来真，铅汞为媒最好亲。非是虚传经岁月，自缘无识探龙津。初凝白雪堪可贵，解点黄金妙入神。术数催驱依造化，老颜改作后生人。
逍遥咏·其十五
作者：赵炅
朝代：宋

达道真人见者稀，岂教容易等闲知。阴阳造化无非实，天地元精动合宜。功行三千须及物，还丹九转上升时。忙中岁月忙中遣，我本愚来性不移。
逍遥咏·其十五
作者：赵炅
朝代：宋

阳与阴和合，须从一字求。分明皆是象，作相不能投。举措先真实，精粗各自柔。恒持通觉悟，万派水东流。
逍遥咏·其十五
作者：赵炅
朝代：宋

随缘心不见，性各本来真。恶事誇唇颊，愚痴似醉人。忙忙何物有，急急利名亲。入定观浮世，苍生业感因。
逍遥咏·其十八
作者：赵炅
朝代：宋
体裁：七言律诗

一身独善欲何之，争及衣冠解抚绥。浮世浅情无限量，愚蒙自是不相规。直须凭仗分明说，语取灵源问得知。要觅洞中闲日月，除将济事谩非为。
逍遥咏·其十八
作者：赵炅
朝代：宋

世界无穷尽，论之远更深。阴阳分皂白，瓦砾变黄金。报应终还有，邪求不易寻。匆忙谁正定，须是合天心。
逍遥咏·其十八
作者：赵炅
朝代：宋
体裁：五言律诗

利钝犹根性，无缘枉用心。邪求皆是相，正定理玄深。巧拙高含识，轻浮力不任。大乘通语默，稽古便知今。
逍遥咏·其十八
作者：赵炅
朝代：宋
体裁：七言律诗

大都滋味莫因循，减节从教岁月身。述作比图人世解，凡情谩说内丹真。消停意上宽还远，宗旨犹来最好亲。动静机关勿劳苦，坎离卦象善调匀。
逍遥咏·其十八
作者：赵炅
朝代：宋
体裁：五言律诗

宿愿通贤圣，贪心勿强为。眼前销恶趣，天鉴故无私。如梦何光景，明神所在知。精修观出离，解脱影相随。
逍遥咏·其十八
作者：赵炅
朝代：宋
体裁：五言律诗

寂静皆无语，其于理一般。若非通秘奥，故是入微端。善可名高尚，真乘智识宽。天长与地久，万物不相干。
逍遥咏·其十八
作者：赵炅
朝代：宋

烘烘火色水中论，至宝须教鼎内存。点化自然常在手，区分道理有玄门。莫将容易誇言说，尽入虚无是我尊。天动地神邪可畏，丹能飞走似云奔。
逍遥咏·其十八
作者：赵炅
朝代：宋
体裁：七言律诗

真空达得便须休，二起生三一上求。谩说希夷来遂古，还知造化不同流。伏藏密旨机关内，合会非常本自由。若遇逢师亲口诀，才年返少保千秋。
逍遥咏·其十八
作者：赵炅
朝代：宋

知之修鍊但辛勤，若志由来离六尘。金鼎乍分红燄火，月魂高锁碧潭津。深思五岭凡间路，好作三天物外人。万里州通宽世俗，清虚境象善求真。
逍遥咏·其十八
作者：赵炅
朝代：宋

逍遥名不易，一法贯真宗。入位谁分别，深玄隐大功。杳冥难测度，象外理皆同。洞府群仙侣，三天顺九重。
逍遥咏·其十六
作者：赵炅
朝代：宋

交结从头有顺违，方知雾散若云飞。超凡入圣含金体，抛弃迷蒙挂紫衣。细认消停无远近，分明意外隐玄机。相逢配偶为闲事，谁解调持得一归。
逍遥咏·其十六
作者：赵炅
朝代：宋
体裁：五言律诗

善念销嗔恚，无差本自然。花开凡叶木，水打急风舡。拘执恒如缚，能仁学昔贤。神明皆正定，消息更深玄。
逍遥咏·其十六
作者：赵炅
朝代：宋

善念销嗔恚，无差本自然。花开凡叶木，水打急风船。拘执恒如缚，能仁学昔贤。神明皆正定，消息更深玄。
逍遥咏·其十六
作者：赵炅
朝代：宋
体裁：五言律诗

志节还难得，刚柔说是非。秋霜明至道，春日丽光辉。桂影芳红树，馨香入紫微。无穷天地理，语默自依依。
逍遥咏·其十六
作者：赵炅
朝代：宋

昆崙山上聚神仙，羽驾争行意不偏。积雪远看攲下界，巅峰高认涌流泉。真空的实难堪比，异景皆从造化迁。秘密岂教容易辨，玄中之外更深玄。
逍遥咏·其十六
作者：赵炅
朝代：宋

栖心隐逸故非常，大约恒持要久长。清净好为皆是益，周旋理度审安详。法乾驭物须平稳，顺日成功自酌量。倏忽之间堪疋配，临时巧拙见圆方。
逍遥咏·其十六
作者：赵炅
朝代：宋

求得真宗一，深知万象清。自然通感应，意外别长生。学古身何措，辉华日瑩明。谁穷天地理，去住两无成。
逍遥咏·其十六
作者：赵炅
朝代：宋
体裁：五言律诗

求得真宗一，深知万象清。自然通感应，意外别长生。学古身何措，辉华日莹明。谁穷天地理，去住两无成。
逍遥咏·其十六
作者：赵炅
朝代：宋

渐省虚名理，真求一味清。目前皆是景，心内蕴长生。白露秋催促，红花叶自轻。物情归即悟，疑滞两无成。
逍遥咏·其十六
作者：赵炅
朝代：宋

还丹百数细须寻，以验从来道理深。火候混成如白屑，水中凝结是黄金。循环复始周旋鼎，造化驱驰要用心。消息玄门穷八卦，飞腾自在远山岑。
逍遥咏·其十六
作者：赵炅
朝代：宋

铅汞精修鍊，阴阳协物情。花开黄道正，药就紫烟轻。海峤浮云合，神光照室明。彩霞高丽日，细意话长生。
逍遥咏·其十六
作者：赵炅
朝代：宋
体裁：七言律诗

非来非去亦非忙，所是凡为自短长。专志比徒归一等，谁知礼度畏三光。相传祇要达真境，勿说辛勤却易伤。授得道心皆语默，四时八节顺阴阳。
逍遥咏·其十四
作者：赵炅
朝代：宋

世界诸方圣，如同在眼前。其于通要妙，便见理深玄。法教穷难尽，周知本自然。信诚含万象，秘隐口亲宣。
逍遥咏·其十四
作者：赵炅
朝代：宋

仙经无限意，龙虎返丹砂。采缀阴阳理，终期岁月赊。求来皆有应，不信固难誇。忙说闲清境，真诚悟几家。
逍遥咏·其十四
作者：赵炅
朝代：宋
体裁：五言律诗

发愿行平等，天观必照知。贪嗔常不见，善恶岂相规。利益恒将正，勿教乱所思。因缘如响合，变化杳无为。
逍遥咏·其十四
作者：赵炅
朝代：宋
体裁：七言律诗

天地为炉我自知，人无远虑必生疑。功夫未至劳悬想，增外声闻不改移。机巧岂逢容易得，是非终究欲何之。思量大海深渊理，光阴虚度影参差。
逍遥咏·其十四
作者：赵炅
朝代：宋
体裁：七言律诗

水精宫殿月华明，白玉为墙火不侵。八境风高骈羽驾，九重天上绛霞深。物情晃朗无遮隔，非是凡间比类寻。汗漫真游谁得到，桂花香洁影森森。
逍遥咏·其十四
作者：赵炅
朝代：宋
体裁：五言律诗

燕雀不生凤，阴阳一气全。无穷深可及，境象理推迁。奚益其形化，平章语默玄。终身何所役，道本岂私焉。
逍遥咏·其十四
作者：赵炅
朝代：宋

玄门至道故无涯，自是人心所见邪。智识未能通大药，岂将容易拟荣家。千年圣境何虚谬，百劫曾修不用遮。龙虎欲成堪鍊鼎，勿为利路乱交加。
逍遥咏·其十四
作者：赵炅
朝代：宋
体裁：七言律诗

神丹妙道故延年，岂是凡流识大仙。老子尚犹能讳事，轩皇不许乱相传。谁知造化功夫力，罕见今生度宿缘。猛虎伏来龙驾驭，云腾五色思悠然。
逍遥咏·其十四
作者：赵炅
朝代：宋
体裁：五言律诗

至药家家有，谁人解得么。玄通真法界，妙理谕恒河。年岁销风水，芝兰间棘窠。阴功阳造化，善少恶中多。
逍遥咏·其十四
作者：赵炅
朝代：宋
体裁：七言律诗

贪染犹来理不通，虚劳岁月面西东。从前自是凡心别，利益须归上帝功。洞府名高同景致，尘泥踪迹莫知空。去非但向铅中作，变化飞腾大道雄。
逍遥咏·其四
作者：赵炅
朝代：宋

人心多是少相投，非识尘中上品流。不见真宗归物理，难知妙道后先休。生前内鼎宜烹鍊，殊胜华池好渐修。但见完全凭土德，能调火候药皆秋。
逍遥咏·其四
作者：赵炅
朝代：宋
体裁：七言律诗

休话还丹大鼎沪，我缘经历尽皆虚。人间岂有神仙药，天上难开玉匮书。彭祖自劳闲岁月，穆王谩说走龙驹。矜孤恤寡行公道，此乃名为利益殊。
逍遥咏·其四
作者：赵炅
朝代：宋

修鍊求真一，冲和本自然。希夷光满月，响应真如弦。苦学周知易，难穷语默玄。成功兼积德，别有洞中天。
逍遥咏·其四
作者：赵炅
朝代：宋
体裁：五言律诗

刚气纵横合，无人到所思。浮生看即易，至理杳难知。返覆因兴念，恒持入远期。孤云霄汉外，花见晚霜悲。
逍遥咏·其四
作者：赵炅
朝代：宋

天非爱道许人修，学士愚迷不到头。内境拟将何所用，杳知深邃故难求。丹霞隐密堪依仗，雪月纵横入品流。消息顿然潜世虑，凡岐圣路有刚柔。
逍遥咏·其四
作者：赵炅
朝代：宋
体裁：五言律诗

我达逍遥理，阴阳运五行。道从初一变，德合混三清。圣境堪依仗，狐疑事不成。异端违雅淡，返祸自轻生。
逍遥咏·其四
作者：赵炅
朝代：宋

泥丸本是命根宫，消息临时语话通。大道比来行气术，其馀效验藉阴功。物情之理皆清净，造化玄微事莫同。珍重此言深可意，腹中日运鼎花空。
逍遥咏·其四
作者：赵炅
朝代：宋
体裁：五言律诗

清虚闲静得，奉道见真归。契合皆堪用，因缘事好依。精诚求谛信，须有是兼非。豁达幽深远，奥妙入玄机。
逍遥咏·其四
作者：赵炅
朝代：宋

群生各自意，未有一般般。名利贪嗔贼，愚迷道路宽。避烦如雨散，清静入云端。善想因缘理，经穷子细看。
逍遥咏·其四
作者：赵炅
朝代：宋

道法穷来理甚玄，知之修鍊口亲传。栖真有象藏乌兔，自在遨游本地仙。赤水华池须是秘，黄牙宝鼎要精研。灵胎变化无相剋，龙虎升腾论汞铅。
逍遥歌
作者：赵炅
朝代：宋

逍遥自在何拘束，天地希夷无返覆。勿把他心向外求，真宗理道相和睦。人间天上尽修行，七宝山高混太清。玉树玄珠明照室，命根悟者转增盈。虚无入有何踪迹，非是神光化金液。廓落方圆在杳冥，南来北去断消息。奇哉离燄烹铅水，清静之中藏奥旨。出没门庭景异常，十洲隐大神仙子。绵绵若论太幽深，即是流珠不是金。万卷经文兼在目，机关绝妙有浮沈。勿生疑虑变阴阳，须信丹砂道理长。若向此中明此义，十洲洞府蕴馨香。瑶池浴凤通霄汉，金阙光舒何灿烂。丹成可验不狐疑，常娥偷窃月中看。春间花卉一齐开，天上优游谁肯来。洞里烟霞牢秘隐，水精宫殿白皑皑。密藏无使等闲知，碧落真如在两仪。理外消停造化实，相逢遇偶勿怀疑。直须意遣凡庸道，所以难言论秘奥。先令顿悟了然空，方扣玄关驱烦恼。从来教法甚分明，几许心迷事不成。弃世比图闲自性，精修道路必长生。归童返老超升界，正定威仪勿懈怠。开闭善能若苦勤，奋迅光阴同一泰。凡流学者不坚持，生灭门中故不知。走缩阴阳无住相，非难非易细推之。含胎十月无休歇，或作金兮或似雪。认取还丹莫乱求，猕猴水底弄明月。
逍遥歌·其一
作者：赵炅
朝代：宋

逍遥自在何拘束，天地希夷无返覆。勿把他心向外求，真宗理道相和睦。
逍遥歌·其七
作者：赵炅
朝代：宋

开关寤寐来相逼，魄走魂归天地力。风扫尘埃蹑紫云，睹其颜邈难别识。
逍遥歌·其七
作者：赵炅
朝代：宋

归童返老超升界，正定威仪勿懈怠。开闭善能若苦勤，奋迅光阴同一泰。
逍遥歌·其三
作者：赵炅
朝代：宋

虚无入有何踪迹，非是神光化金液。廓落方圆在杳冥，南来北去断消息。
逍遥歌·其九
作者：赵炅
朝代：宋

康哉内景植仙桂，枝叶婆娑深根蒂。真宗妙法审来由，修鍊真空无涯际。
逍遥歌·其二
作者：赵炅
朝代：宋

人间天上尽修行，七宝山高混太清。玉树玄珠明照室，命根悟者转增盈。
逍遥歌·其五
作者：赵炅
朝代：宋

奇哉离燄烹铅水，清静之中藏奥旨。出没门庭景异常，十洲隐大神仙子。
逍遥歌·其八
作者：赵炅
朝代：宋

勿生疑虑变阴阳，须信丹砂道理长。若向此中明此义，十洲洞府蕴馨香。
逍遥歌·其六
作者：赵炅
朝代：宋

绵绵若论太幽深，即是流珠不是金。万卷经文兼在目，机关绝妙有浮沈。
逍遥歌·其十
作者：赵炅
朝代：宋

要知逆顺莫相非，广演周遮隐玄机。先说艰难后始说，精穷运化遂相依。
逍遥歌·其十一
作者：赵炅
朝代：宋

瑶池浴凤通霄汉，金阙光舒何灿烂。丹成可验不狐疑，常娥偷窃月中看。
逍遥歌·其十三
作者：赵炅
朝代：宋

昔日神仙皆烧鍊，不说根由人岂见。本是凡情枉谩劳，何年待得成九转。
逍遥歌·其十九
作者：赵炅
朝代：宋

含胎十月无休歇，或作金兮或似雪。认取还丹莫乱求，猕猴水底弄明月。
逍遥歌·其十二
作者：赵炅
朝代：宋

春间花卉一齐开，天上优游谁肯来。洞里烟霞牢秘隐，水精宫殿白皑皑。
逍遥歌·其十五
作者：赵炅
朝代：宋

直须意遣凡庸道，所以难言论秘奥。先令顿悟了然空，方扣玄关驱烦恼。
逍遥歌·其十八
作者：赵炅
朝代：宋

凡流学者不坚持，生灭门中故不知。走缩阴阳无住相，非难非易细推之。
逍遥歌·其十六
作者：赵炅
朝代：宋

从来教法甚分明，几许心迷事不成。弃世比图闲自性，精修道路必长生。
逍遥歌·其十四
作者：赵炅
朝代：宋

密藏无使等闲知，碧落真如在两仪。理外消停造化实，相逢遇偶勿怀疑。
逍遥歌·其四
作者：赵炅
朝代：宋

灵元物象向天涯，古往今来圣事誇。无碍智通精进心，研穷理路互交加。
逍遥歌·其四
作者：赵炅
朝代：宋

灵元物象向天涯，古往今来圣事誇。无碍智通精进心，研穷理路互交加。开关寤寐来相逼，魄走魂归天地力。风扫尘埃蹑紫云，睹其颜邈难别识。康哉内景植仙桂，枝叶婆娑深根蒂。真宗妙法审来由，修鍊真空无涯际。要知逆顺莫相非，广演周遮隐玄机。先说艰难后始说，精穷运化遂相依。昔日神仙皆烧鍊，不说根由人岂见。本是凡情枉谩劳，何年待得成九转。
弔琼花
作者：赵炎
朝代：宋
体裁：七言绝句

名擅无双气色雄，忍将一死报东风。他年我若修花史，合传琼花烈女中。
挽吕东莱
作者：赵烨
朝代：宋

道统谁传授，源流易失真。滔滔皆四海，亹亹独斯人。业履群经粹，词华一世新。可嗟天不慭，难赎百年身。近接南轩讣，公今事亦休。彫零数耆旧，牢落一山丘。吾道将穷矣，苍天可问不。双溪楼下水，应共哭声流。
挽吕东莱·其一
作者：赵烨
朝代：宋

道统谁传授，源流易失真。
滔滔皆四海，亹亹独斯人。
业履羣经粹，词华一世新。
可嗟天不憗，难赎百年身。
挽吕东莱·其一
作者：赵烨
朝代：宋

道统谁传授，源流易失真。滔滔皆四海，亹亹独斯人。业履群经粹，词华一世新。可嗟天不慭，难赎百年身。
挽吕东莱·其二
作者：赵烨
朝代：宋

近接南轩讣，公今事亦休。彫零数耆旧，牢落一山丘。吾道将穷矣，苍天可问不。双溪楼下水，应共哭声流。
挽吕东莱·其二
作者：赵烨
朝代：宋

近接南轩讣，公今事亦休。
雕零数耆旧，牢落一山丘。
吾道将穷矣，苍天可问不。
双溪楼下水，应共哭声流。
题汪水云诗卷
作者：赵焱
朝代：宋
体裁：七言律诗

山城拄笏意如何，孤鹤东来态度殊。天上阳春归阆苑，人间贵客在仙都。当年化蝶非真梦，今日骑鲸即故吾。莫操钱塘怀古曲，遗黎有泪洒江湖。
句
作者：赵煦
朝代：宋
体裁：句

周绍裕陵尊。
大涤洞天留题
作者：赵珂夫
朝代：宋
体裁：七言律诗

九锁山藏一洞天，栖真大涤洞巍然。云根石出仙人迹，天柱峰流漱玉泉。丹凤岩前游熟路，翠蛟亭上揖来贤。我儿祷旱朝龙井，一雨昭苏大有年。
别友
作者：赵琥
朝代：宋
体裁：七言绝句

斜风细雨酿轻寒，握手相看话别难。有酒莫辞今日醉，凤仪门外即阳关。
密老
作者：赵琥
朝代：宋

匹马飘然似转蓬，一年两度过湘东。
襟裙润带黄梅雨，枕簟凉生若楝风。
急急穷途将底用，区区苟禄有何功。
输他燕坐长厅老，点对浓香丈室中。
密老
作者：赵琥
朝代：宋

匹马飘然似转蓬，一年两度过湘东。襟裾润带黄梅雨，枕簟凉生若楝风。急急穷途将底用，区区苟禄有何功。输他燕坐长厅老，点对浓香丈室中。
题冲真观
作者：赵琥
朝代：宋

琳馆绝埃尘，溪山是四邻。烟霞千古色，花木一庭春。月白琴声朗，风清鹤唳频。閒中时复醉，应笑市朝人。
题冲真观
作者：赵琥
朝代：宋

琳馆绝埃尘，溪山是四邻。
烟霞千古色，花木一庭春。
月白琴声朗，风清鹤唳频。
閒中时復醉，应笑市朝人。
题喜鹊栖树
作者：赵琥
朝代：宋
体裁：七言绝句

梳翎刷羽立高柯，不落人间小网罗。一点通灵良不谬，檐头报我喜还多。
寄林可山
作者：赵琨夫
朝代：宋

好春虚度三之一，满架荼蘼取次开。有客相看无可设，数枝带雨摘将来。
游黄龙寺
作者：赵瑞
朝代：宋
体裁：七言律诗

一到黄龙万虑灰，豪吟胜赏喜追陪。幽兰独秀花香袭，宿雨初收雾气开。湛湛冰池藏世界，悠悠梵呗隔尘埃。清风明月无人管，付与纵横石上苔。
玉虚宫隠真堂
作者：赵瑞
朝代：宋
体裁：七言律诗

刘公到处留遗迹，奇绝惟兹独擅名。禅石无尘床稳卧，神丹有验井还清。冈峦四合如环绕，石笋孤高类削成。瑶草常春鹤不驻，松风犹似步虚声。
赠胡侍郎致仕
作者：赵瑞
朝代：宋
体裁：七言律诗

几年为国寸心丹，今喜承恩衣锦还。张翰莼鲈偏入兴，陶潜松菊意休閒。坐邀夜月惟斟酒，笑引春风且看山。最好溪山多翠竹，与君日日报平安。
寄林可山
作者：赵瑻夫
朝代：宋

好春虚度三之一，满架荼䕷取次开。
有客相看无可设，数枝带雨摘将来。
送张达道还山
作者：赵璩
朝代：宋

剩借红尘一日閒，有劳妙语彻幽关。岂知隐几如南郭，也愧移文向北山。有意清风怜我住，无心孤月伴君还。三茅若问今消息，为报逍遥天地间。
送张达道还山
作者：赵璩
朝代：宋

剩借红尘一日閒，有劳妙语彻幽关。
岂知隠几如南郭，也愧移文向北山。
有意清风怜我住，无心孤月伴君还。
三茅若问今消息，为报逍遥天地间。
送张达道还山
作者：赵璩
朝代：宋

賸借红尘一日閒，有劳妙语彻幽关。岂知隐几如南郭，也愧移文向北山。有意清风怜我在，无心孤月伴君还。三茅若问今消息，为报逍遥天地间。
谱乐歌
作者：赵由济
朝代：宋

悠悠我祖，始于轩辕。既历高阳，秩秩大猷。爰自伯益，舜赐皂斿。中衍仕商，造父御周。征彼徐方，营营有功。邑于赵城，大河之东。建仕晋国，耿光其封。成宣谕日，畏夏爱冬。岸贾作难，婴臼立孤。襄子始大，常山得符。于赫烈侯，懋建丕图。肃侯武灵，兆配有虞。西汉子都，生长河间。暨于唐末，今族居燕。卜迁大梁，世系绵绵。厚德丰功，宜永其传。中罹多难，西历江沱。眷焉吾族，丰水居多。百川有源，众条有柯。庸修家牒，克俾无讹。顾及伯仲，忧患更多。瞻叹古烈，自怜其生。厥生岂偶，三辰垂精。德业未进，敢不战兢。我心伊何，当念于初。感彼霜露，怆然踌躇。奉先如在，宗戚相依。椿台萱草，高堂可娱。惟忠惟孝，立身有本。嗟尔后进，勖哉自勉。万有能销，期道无泯。温恭朝夕，云胡不谨。显亲扬名，俾昌俾炽。善保家声，期于不替。尚念前人，留心谱系。受天之庆，爰及苗裔。
谱乐歌
作者：赵由济
朝代：宋

悠悠我祖，始于轩辕。
既历高阳，秩秩大猷。
爰自伯益，舜赐皂斿。
中衍仕商，造父御周。
征彼徐方，营营有功。
邑于赵城，大河之东。
建仕晋国，耿光其封。
成宣谕日，畏夏爱冬。
岸贾作难，婴臼立孤。
襄子始大，常山得符。
于赫烈侯，懋建丕图。
肃侯武灵，兆配有虞。
西汉子都，生长河间。
暨于唐末，今族居燕。
卜迁大梁，世系绵绵。
厚德丰功，宜永其传。
中罹多难，西历江沱。
眷焉吾族，丰水居多。
百川有源，众条有柯。
庸修家牒，克俾无讹。
顾及伯仲，忧患更多。
瞻叹古烈，自怜其生。
厥生岂偶，三辰垂精。
德业未进，敢不战兢。
我心伊何，当念于初。
感彼霜露，怆然踌躇。
奉先如在，宗戚相依。
椿台萱草，高堂可娱。
惟忠惟孝，立身有本。
嗟尔后进，朂哉自勉。
万有能销，期道无泯。
温恭朝夕，云胡不谨。
显亲扬名，俾昌俾炽。
善保家声，期于不替。
尚念前人，留心谱系。
受天之庆，爰及苗裔。
买陂塘·摸鱼儿·闻掀髯、岭头长啸
作者：赵癯斋
朝代：宋
体裁：词

闻掀髯、岭头长啸，梅花一夜香吐。正看鸣凤朝阳影，何事惊鸿翩举。来又去。但赢得、儿童拍手笑无据。人间何处。有九曲栽芹，一峰横砚，江上听春雨。功名事，不信朝鳞暮羽。九关虎豹如许。午桥见有闲风月，正自不妨嘉趣。君记取。人尽道、东山安石难留住。伏龙三顾。待报了君恩，勋铭彝鼎，归作子期侣。
买陂塘（寿监丞吴芹庵）
作者：赵癯齐
朝代：宋

闻掀髯、岭头长啸，梅花一夜香吐。正看呜凤朝阳影，何事惊鸿翩举。来又去。但赢得、儿童拍手笑无据。人间何处。有九曲栽芹，一峰横砚，江上听春雨。
功名事，不信朝鳞暮羽。九关虎豹如许。午桥见有间风月，正自不妨嘉趣。君记取。人尽道、东山安石难留住。伏龙三顾。待报了君恩，勋铭彝鼎，归作子期侣华子期在芹溪砚峰庚舟。
句
作者：赵相
朝代：宋

夕阳绿涧明。
句
作者：赵瞻
朝代：宋

天犹月仓廥，三十六峰中。
子夏山
作者：赵瞻
朝代：宋

山因先师成令名，人心仰止悬青冥。文侯北面款山扃，石室至今犹南倾。直松万林天籁声，长材大栋资连甍。溪泉四出照骨清，润物功溥民罔争。朝兮新云泽根茎，暮兮和风发勾萌。山川气禀天地英，民何知为夫子灵。魏最称治由师经，晋俗自是多诸生。时尚辞华取未精，皓首学行徒修明。非无神降弼王庭，国朝当议平文衡。斯文未丧吾道亨，商之传授今可行。
子夏山
作者：赵瞻
朝代：宋

山因先师成令名，人心仰止悬青冥。
文侯北面款山扄，石室至今犹南倾。
直松万林天籁声，长材大栋资连甍。
溪泉四出照骨清，润物功溥民罔争。
朝兮新云泽根茎，暮兮和风发勾萌。
山川气禀天地英，民何知为夫子灵。
魏最称治由师经，晋俗自是多诸生。
时尚辞华取未精，皓首学行徒修明。
非无神降弼王庭，国朝当议平文衡。
斯文未丧吾道亨，商之传授今可行。
文湖渔唱
作者：赵瞻
朝代：宋

湖光潋滟泛莲荷，欸乃渔郎惯此过。笛韵吹残红蓼岸，橹声摇出锦鳞窝。狂歌明月閒愁少，放浪扁舟适兴多。莼菜鲈鱼供一醉，掉头归去卧烟蓑。
文湖渔唱
作者：赵瞻
朝代：宋

湖光潋滟泛莲荷，款乃渔郎惯此过。
笛韵吹残红蓼岸，橹声摇出锦鳞窝。
狂歌明月閒愁少，放浪扁舟适兴多。
莼菜鲈鱼供一醉，掉头归去卧烟蓑。
比干台
作者：赵瞻
朝代：宋

九阍大坏一木支，势知不可诚不欺。
商之三仁异所归，死諌不欲狂囚为。
贤哉万世忠臣师，比干而已前其谁。
諌不当显何所持，忠必爱君无拂辞。
帝舜载赓歌康隳，风雅比兴陈盛衰。
君贤臣圣流书诗，光华荣辉同葳蕤。
扶起不欲忧颠危，剖心血颈鼎镬糜。
此意不独在一时，死者一传星日垂。
犹有佞人乘其机，顺正逢恶称讽规。
甘言好语解人颐，如鼷食角寝不觜。
聪明蔽密蔀莫知，微干之节世亦疑。
章华非不穷峩巍，姑苏一同宗社移。
名与土灭埽无遗，但为世鉴那足讥。
兹台巍巍存遗基，尚觉清风洒肝脾。
妖狐狡兔不敢依，飞沙落日予心悲。
比干台
作者：赵瞻
朝代：宋

九阍大坏一木支，势知不可诚不欺。商之三仁异所归，死谏不欲狂囚为。贤哉万世忠臣师，比干而已前其谁。谏不当显何所持，忠必爱君无拂辞。帝舜载赓歌康隳，风雅比兴陈盛衰。君贤臣圣流书诗，光华荣辉同葳蕤。扶起不欲忧颠危，剖心血颈鼎镬糜。此意不独在一时，死者一传星日垂。犹有佞人乘其机，顺正逢恶称讽规。甘言好语解人颐，如鼷食角寝不觜。聪明蔽密蔀莫知，微干之节世亦疑。章华非不穷峨巍，姑苏一同宗社移。名与土灭埽无遗，但为世鉴那足讥。兹台巍巍存遗基，尚觉清风洒肝脾。妖狐狡兔不敢依，飞沙落日予心悲。
郭林宗故宅
作者：赵瞻
朝代：宋
体裁：古风

悲哉汉末之人士，虚名哗众世皆靡。奸雄愤怒相角觭，溃然天下党锢起。党禁根剔密如此，何乃网漏郭夫子。意在大儒照物理，逆鉴祸福以行己。才不盖人行不诡，谦损涵纳海之水。又岂高卧安闾里，鸿飞凤举不可企。前视乱国如覆轨，明哲大雅之所美。有道进退能犹是，故宅莫问但遗址。然谁敢谓李元礼，其徒器识不能尔。
魏文侯城
作者：赵瞻
朝代：宋
体裁：古风

曰自战国争雄来，何城不荒为垒培。治乱兴废讵足哀，矧无名号寒于灰。晋壤剖裂分家陪，魏至文侯功业恢。三师经术王迹开，五臣禦侮强敌摧。况有成子相君才，吴起将兵亦伟哉。内咨礼乐古典该，外强师旅腾风雷。足尊天子朝灵台，乌用此城高崔嵬。城之峻矣维其颓，宫之广矣今蒿莱。黍离兴难悲邅回，如侯万国徒尘埃。一时火炽俄烬煨，惟有陋俗知营财。
魏文侯城
作者：赵瞻
朝代：宋

曰自战国争雄来，何城不荒为垒培。
治乱兴废讵足哀，矧无名号寒扵灰。
晋壤剖裂分家陪，魏至文侯功业恢。
三师经术王迹开，五臣御侮强敌摧。
况有成子相君才，吴起将兵亦伟哉。
内咨礼乐古典该，外强师旅腾风雷。
足尊天子朝灵台，乌用此城高崔嵬。
城之峻矣维其頽，宫之广矣今蒿莱。
黍离兴难悲邅回，如侯万国徒尘埃。
一时火炽俄烬煨，惟有陋俗知营财。
魏文侯城
作者：赵瞻
朝代：宋

曰自战国争雄来，何城不荒为垒培。治乱兴废讵足哀，矧无名号寒於灰。晋壤剖裂分家陪，魏至文侯功业恢。三师经术王迹开，五臣禦侮强敌摧。况有成子相君才，吴起将兵亦伟哉。内咨礼乐古典该，外强师旅腾风雷。足尊天子朝灵台，乌用此城高崔嵬。城之峻矣维其颓，宫之广矣今蒿莱。黍离兴难悲邅回，如侯万国徒尘埃。一时火炽俄烬煨，惟有陋俗知营财。
鹤鸣古洞
作者：赵瞻
朝代：宋

山势嵯峨接远峰，九皋鹤唳彻长空。清音彷佛苍松外，疏影依稀皓月中。石洞云封仙去后，桑田世换水流同。登临厌听黄鹂语，弄巧绵蛮噪碧丛。
鹤鸣古洞
作者：赵瞻
朝代：宋

山势嵳峩接远峰，九皋鹤泪彻长空。
清音彷佛苍松外，疏影依稀皓月中。
石洞云封仙去后，桑田世换水流同。
登临厌听黄鹂语，弄巧绵蛮噪碧丛。
句
作者：赵知军
朝代：宋

战血肥春草，妖魂附野狐。风吹沙草落日黄，鸦啄髑髅飞不起。
句·其一
作者：赵知军
朝代：宋

战血肥春草，妖魂附野狐。
句·其二
作者：赵知军
朝代：宋

风吹沙草落日黄，鸦啄髑髅飞不起。
游虎丘
作者：赵知章
朝代：宋
体裁：五言律诗

神光在牛斗，空赋白云篇。地坼龙泓冷，天分锦石圆。悠悠蕉鹿梦，的的露牛禅。再见窗中雪，应知宿有缘。
南柯子（和洪丞相约赏荷花）
作者：赵磻老
朝代：宋

世上渊明酒，人间陆羽茶。东山无妓有莲花。隐隐仙家鸡犬、路非赊。
积霭犹张幕，轻雷似卷车。要令长袖舞胡靴席。须是檐头新霁、鹊查查。
念奴娇（中秋垂虹和韵）
作者：赵磻老
朝代：宋

冰蟾驾月，荡寒光、不见层波层碧。几岁中秋争得似，云卷秋声寂寂。多谢星郎，来陪贤令，快赏鳌峰极。广寒宫近，素娥不靳余力。
夜久露落琼浆，神京归路，有云翘前迹。当日仙人曾驭气，只学神交龟息。今夜清尊，一齐分付，稳是乘槎客。天津重到，霓裳何似闻笛。
水调歌头（和平湖）
作者：赵磻老
朝代：宋

梅仙了无讼，拄笏看西山。山涵秋晓，水光磨荡有无间。自是灵襟空洞，更望风云吞吐，浩渺白鸥闲。高诵远游赋，独立桂香阑。谩常谈，如观水，要观澜。物情长在，人生何用苦求难。随我一觞一咏，任彼非元非白，唯放酒杯宽。富贵傥来事，天道管知还。
浣溪沙·懒画娥眉倦整冠
作者：赵磻老
朝代：宋
体裁：词

懒画娥眉倦整冠。笋苞来点镜中鬟。承恩容易报恩难。鬒发未饶青箬笠，素鳞行簇水晶盘。流觞元自不相干。
满江红
作者：赵磻老
朝代：宋

见说春时，新波涨、二川溶溢。今底事、沙痕犹褪，石渠悭碧。人意不须长作解，兴来便向杯中觅。纵茂林修竹记山阴，千年一。薰吹动，春工毕。桥上景，壶中日。况梅肥笋嫩，雨微鱼出。只恐延英催入觐，不教绿野长均逸。任多情、胡蝶满园飞，狂踪迹。潇洒星郎，吹绿鬓、胜游霞举。秋又半，月磨云翳，籁传风语。太一青藜光对射，中流荡漾莲舟舞。戏人间、今夜水精宫，前无古。吾家是，蓬山侣。歌舞袖，蘋花渚。拟问津斜汉，乘槎南浦。谒帝通明今得便，素娥拍手心先许。笑画阑、三十六宫秋，花如土。
满江红
作者：赵磻老
朝代：宋

见说春时，新波涨、二川溶溢。今底事、沙痕犹褪，石渠慳碧。人意不须长作解，兴来便向杯中觅。纵茂从修竹记山阴，千年一。
薰吹动，春工毕。桥上景，壶中日。况梅肥笋嫩，雨微鱼出。只恐延英催入觐，不教绿野长均逸。任多情、胡蝶满园飞，狂踪迹。
满江红·其三
作者：赵磻老
朝代：宋

潇洒星郎，吹绿鬓、胜游霞举。秋又半，月磨云翳，籁传风语。太一青藜光对射，中流荡漾莲舟舞。戏人间、今夜水精宫，前无古。吾家是，蓬山侣。歌舞袖，蘋花渚。拟问津斜汉，乘槎南浦。谒帝通明今得便，素娥拍手心先许。笑画阑、三十六宫秋，花如土。
满江红·潇洒星郎
作者：赵磻老
朝代：宋

潇洒星郎，吹绿鬓、胜游霞举。秋又半，月磨云翳，籁传风语。太一青藜光对射，中流荡漾莲舟舞。戏人间、今夜水精宫，前无古。
吾家是，蓬山侣。歌舞袖，苹花渚。拟问津斜汉，乘槎南浦。谒帝通明今得便，素娥拍手心先许。笑画阑、三十六宫秋，花如土。
满江红（用前韵）
作者：赵磻老
朝代：宋

西郭园林，湖光净、暮寒清溢。明日上，近环山翠，远摇天碧。粉泽兰膏违俗尚，岩花磴蔓从谁觅。问近来、铛脚许何人，吾其一。
欢乐事，休教毕。经后夜，思前日。想无心不竞，水流云出。物外烟霞供啸咏，个中鱼鸟同休逸。又何须、浮海访三山，寻仙迹。
生查子（洪舍人用前韵索冠答谢，并以冠往）
作者：赵磻老
朝代：宋

朝路进贤归，厌听歌金缕。不恋玉堂花，豹隐南山雾。漉酒未巾时，暑槛披风处。子夏不兼人，并与诗筒付。
生查子（答洪丞相谢送小冠）
作者：赵磻老
朝代：宋

章甫不如人，翠绾垂杨缕。纤手送来时，罗帕缄香雾。貂蝉懒上头，渭水知何处。风月共垂竿，脱帽须亲付。
醉蓬莱·寿叶枢密
作者：赵磻老
朝代：宋

听都人歌咏，便启金瓯，再登元老。山色溪声，与春风齐到。补衮工夫，望梅心绪，见丹青重好。鹊噪晴空，灯迎诞节，槐堂欢笑。正是元宵，满天和气，璧月流光，雪消寒峭。今夜今年，表千年同照。万象森罗，一奁清莹，影山河多少。玉烛调新，彩眉常喜，寰瀛春晓。记青蛇感异，后日扶颠，太平人瑞。壮岁弹冠，有经邦高志。晚上文墀，载严霜简，便云龙交际。紫极旋枢，金蝉映衮，乾坤开霁。底事当时，饮江胡马，一望云旗，倒戈投贽。此片丹心，几风声鹤唳。烟息尘收，水明山丽，只五湖相记。今夜华灯，火城信息，千年荣贵。
鹧鸪天 其二 寿叶枢密
作者：赵磻老
朝代：宋

白日青天一旦明。旧时勋业此时情。延英再许裴公对，商鼎须调傅说羹。千万载，辅宗祊。擎天八柱愈峥嵘。将军犁却龙庭后，岁傍鳌山奏太平。
鹧鸪天·寿叶枢密
作者：赵磻老
朝代：宋

堂上年时见烛花。青毡还入旧时家。芝函瑞色回春早，绿野东风转岁华。催召传，稳铺沙。罍尊今日枣如瓜。诞辰更接传柑宴，莲炬通宵唤草麻。白日青天一旦明。旧时勋业此时情。延英再许裴公对，商鼎须调傅说羹。千万载，辅宗祊。擎天八柱愈峥嵘。将军犁却龙庭后，岁傍鳌山奏太平。
鹧鸪天·白日青天一旦明
作者：赵磻老
朝代：宋
体裁：词

白日青天一旦明。
旧时勋业此时情。
延英再许裴公对，商鼎须调传说羹。
千万载，辅宗祊。
挚天八柱愈峥嵘。
将军犁却龙庭后，岁傍鳌山奏太平。
鹧鸪天（同前）
作者：赵磻老
朝代：宋

堂上年时见烛花。青毡还入旧时家。芝函瑞色回春早，绿野东风转岁华。催召传，稳铺沙。罍尊今日枣如瓜。诞辰更接传柑宴，莲炬通宵唤草麻。
鹧鸪天（同前）
作者：赵磻老
朝代：宋

白日青天一旦明。旧时勋业此时情。延英再许裴公对，商鼎须调傅说羹。
千万载，辅宗祊。擎天八柱愈峥嵘。将军犁却龙庭后，岁傍龟山奏太平。
春晚书怀
作者：赵祎
朝代：宋

三分春色二分休，是处红稀绿已稠。
芳草池边空有思，落花亭畔不胜愁。
人情似昔犹难合，身世于今岂易谋。
若欲忘忧须是酒，醉乡安稳胜封侯。
路入武阳
作者：赵祎
朝代：宋

路入武阳信马行，野花香好不知名。
官卑无补公家事，时向田间问耦耕。
句
作者：赵祖德
朝代：宋

终当计勇决，湖山足徜徉。
佛牙赞
作者：赵祯
朝代：宋

三皇掩质皆归土，五帝潜形已化尘。夫子域中誇是圣，老君世上亦言真。埋躯祗见空遗冢，何处将身示后人。唯有吾师金骨在，曾经百鍊色长新。
句
作者：赵祯
朝代：宋

寒儒逢景运，报德合如何。恩袍草色动，仙籍桂香浮。
句·其一
作者：赵祯
朝代：宋
体裁：句

寒儒逢景运，报德合如何。
句·其二
作者：赵祯
朝代：宋
体裁：句

恩袍草色动，仙籍桂香浮。
合宫歌
作者：赵祯
朝代：宋
体裁：词

缵重明。
端拱保凝命。
广大孝休德，永锡四海有庆。
觚坛寓礼正典名。
幔室雅奏，彩仗崇制定。
五位仿古甚盛。
蒿宫光符辰星。
高秋嘉时款芎灵。
交累圣。
上下来顾，寅畏歆纯诚。
三阶平。
金气肃，转和景。
翠葆御双观，巽风兑泽布令。
脂茶剗荡墨索清。
远迩向附，动植咸遂性。
表里穆悦，庶政醇醲，熙然胥庭。
唐舜华封祝，如南山寿永。
愿今广怀宁延，昌基扃。
合宫歌·缵重明
作者：赵祯
朝代：宋
体裁：词

缵重明。端拱保凝命。广大孝休德，永锡四海有庆。觚坛寓礼正典名。幔室雅奏，彩仗崇制定。五位仿古甚盛。蒿宫光符辰星。高秋嘉时款芎灵。交累圣。上下来顾，寅畏歆纯诚。三阶平。金气肃，转和景。翠葆御双观，巽风兑泽布令。脂茶刬荡墨索清。远迩向附，动植咸遂性。表里穆悦，庶政醇醲，熙然胥庭。唐舜华封祝，如南山寿永。愿今广怀宁延，昌基扃。
嘉祐六年八月十五日赐林悦
作者：赵祯
朝代：宋

长林派出下邳先，移入闽邦远更延。忠孝有声天地老，古今无数子孙贤。故家乔木盘根大，新出猗兰奕叶鲜。上下相承同纪载，三千年后万千年。郡莆卿家名望族，三仁而下爵王公。存孤实抗回天义，报国常摅贯日忠。德润丰姿人有异，光增谱牒世无同。古今纪载难穷尽，一代强如一代隆。
嘉祐六年八月十五日赐林悦·其一
作者：赵祯
朝代：宋
体裁：古风

长林派出下邳先，移入闽邦远更延。忠孝有声天地老，古今无数子孙贤。故家乔木盘根大，新出猗兰奕叶鲜。上下相承同纪载，三千年后万千年。
嘉祐六年八月十五日赐林悦·其二
作者：赵祯
朝代：宋

郡莆卿家名望族，三仁而下爵王公。存孤实抗回天义，报国常摅贯日忠。德润丰姿人有异，光增谱牒世无同。古今纪载难穷尽，一代强如一代隆。
幸资善堂
作者：赵祯
朝代：宋

先皇教善敞东闱，菲德承宗赖庆晖。为感储筵惊岁月，因瞻台像驻骖騑。楹书乍启钦遗泽，庭树重攀记旧围。畴日学文亲政地，仰怀慈训倍依依。
挽刘沆
作者：赵祯
朝代：宋

早富经纶业，终成辅弼功。立朝无党势，为国尽公忠。此日悲遗直，谁人嗣匪躬。深嗟亡一鉴，何以慰予衷。
敕赐江州义门分庄诗
作者：赵祯
朝代：宋
体裁：七言律诗

江州久著义门庄，庄上分庄岁月长。蒂固根深谁与并，珠辉玉朗孰同行？谩夸诗礼追邹鲁，须信簪缨赛谢王。子姓各知遵义范，永于舜后有重光。
莲花经赞
作者：赵祯
朝代：宋

六万馀言七轴装，无边妙义内含藏。溢心甘露时时润，灌顶醍醐滴滴凉。白玉齿边流舍利，红莲舌上放毫光。假饶造罪如山岳，只消妙法两三行。
赏花钓鱼
作者：赵祯
朝代：宋

晴旭辉辉苑籞开，氤氲花气好风来。游丝罥絮萦行仗，堕蕊飘香入酒杯。鱼跃文波时拨剌，莺留深树久徘徊。青春朝野方无事，故许游观近侍陪。
赐刘煇及第
作者：赵祯
朝代：宋

治世求才重，公朝校艺精。临轩升造士，入彀得群英。并蹑云梯峻，联登桂籍荣。庇民思善政，慈惠体予情。
赐梅挚知杭州
作者：赵祯
朝代：宋
体裁：五言律诗

地有湖山美，东南第一州。剖符宣政化，持橐辍才流。暂出论思列，遥分旰昃忧。循良勤抚俗，来暮听歌讴。
赐武元亨
作者：赵祯
朝代：宋
体裁：七言绝句

只向身边有大还，胎神月殿在秋天。三灵密像谁分别，尺质清虚本自然。
送李端懿帅郓
作者：赵祯
朝代：宋
体裁：五言律诗

鲁馆名臣子，皇家外弟亲。诗书谋帅旧，金竹剖符新。九郡提封远，一圻甘泽均。纯诚宜报国，抚士爱吾民。
凝华殿帖子
作者：赵祺
朝代：宋
体裁：四言诗

帝德巍巍，温恭允塞。心传精微，惟尧是则。
句
作者：赵祺
朝代：宋

归仁由克己，学道在存心。尧舜传心惟以一，禹汤受命本乎中。
句·其一
作者：赵祺
朝代：宋
体裁：句

归仁由克己，学道在存心。
句·其二
作者：赵祺
朝代：宋
体裁：句

尧舜传心惟以一，禹汤受命本乎中。
周礼赞
作者：赵祺
朝代：宋
体裁：四言诗

肇建六典，条章焕明。万世之则，太平之基。
恭和御制赐牟子才韵
作者：赵祺
朝代：宋
体裁：七言律诗

视草词臣地位高，玉堂深夜许焚膏。文华瑞世呈仪凤，顾问承恩直禁鳌。喜有奇才追宋轼，光膺圣制胜唐绹。重修盛典熙朝事，千古青编记宠褒。
授衣
作者：赵祺
朝代：宋

从来人事顺天时，九月才更即授衣。可笑索裘临岁晚，履霜犹自未知几。
新凉
作者：赵祺
朝代：宋

新凉灯火又相亲，遍阅群书不厌勤。缓视微吟真乐处，那知宫漏夜将分。
日新
作者：赵祺
朝代：宋
体裁：四言诗

大哉盘铭，日新其德。一盟一思，惟汤是则。
春秋赞
作者：赵祺
朝代：宋
体裁：四言诗

微显阐幽，三体五例。严乎成言，褒贬一字。
晚望
作者：赵祺
朝代：宋
体裁：五言绝句

鸥鹭归烟渚，秋江挟晚晴。老渔闲舣艇，坐待月华生。
桂
作者：赵祺
朝代：宋

秋桂庭前霁影凉，万重深翠护深黄。恭迎两殿临清赏，寿斝浓浮月殿香。
社日雨
作者：赵祺
朝代：宋
体裁：七言绝句

风催社日雨霏雰，处处鸡豚乐祀神。见说丰年于此卜，不妨垫湿社翁巾。
离卦赞
作者：赵祺
朝代：宋
体裁：四言诗

日月丽天，德备中正。明以继明，圣而益圣。
自警·其一
作者：赵祺
朝代：宋
体裁：四言诗

孳孳为善，无怠讲习。心思唐虞，圣道可入。
自警·其二
作者：赵祺
朝代：宋
体裁：古风

私既克，理是从。中则正，公则平。操则存，德日新。
艮卦赞
作者：赵祺
朝代：宋
体裁：四言诗

兼山曰艮，德在知止。君子体之，思不出位。
赏春
作者：赵祺
朝代：宋
体裁：七言绝句

珠帘翠幕千门晓，丽日和风万国春。乍雨乍晴虽莫测，无非天地发生仁。
赐状元张镇孙以下诗
作者：赵祺
朝代：宋
体裁：七言律诗

临轩再策岂虚文，要语诒谋敢弗遵。昭格天心惟至敬，封培邦本在深仁。详延喜见洋洋对，来誉知为蹇蹇臣。始进便当思远到，会须华国有儒珍。
赐陈郁
作者：赵祺
朝代：宋
体裁：古风

文窥先汉，诗到盛唐。侍余左右，知汝忠良。王城虽大如海，政恐一藏而不得藏也。
进圣训
作者：赵祺
朝代：宋
体裁：七言绝句

宠颁御墨十行新，天锡光华被小臣。家学传心当谨守，恩深何以报君亲。
题诸色扇
作者：赵祺
朝代：宋

履霜知地冻，赏雪念民寒。山岚迷晓月，海浪起晴云。鹭起莲边晓，鸥栖蓼外凉。西风攲翠盖，晓露浥红裳。艳红酣霁圃，冷翠媚秋池。声幽梧叶雨，香冷菊花风。院子供新茗，园丁献异花。秾华照水澄秋静，冷艳欺风醉露凉。一枝翠叶凝秋色，万粟金英喷古香。月筛秾影虚窗静，秋染繁英净几香。千叶喜容迎晓日，万铃黄色映朝霞。日丽柳塘莺语滑，雨收桃岸燕飞忙。
题诸色扇·其一
作者：赵祺
朝代：宋

履霜知地冻，赏雪念民寒。山岚迷晓月，海浪起晴云。鹭起莲边晓，鸥栖蓼外凉。西风攲翠盖，晓露浥红裳。艳红酣霁圃，冷翠媚秋池。声幽梧叶雨，香冷菊花风。院子供新茗，园丁献异花。
题诸色扇·其二
作者：赵祺
朝代：宋

秾华照水澄秋静，冷艳欺风醉露凉。一枝翠叶凝秋色，万粟金英喷古香。月筛秾影虚窗静，秋染繁英净几香。千叶喜容迎晓日，万铃黄色映朝霞。日丽柳塘莺语滑，雨收桃岸燕飞忙。
减字木兰花·吮煤弄笔
作者：赵福元
朝代：宋
体裁：词

吮煤弄笔。
草圣寰中君第一。
电脚摇光。
骤雨旋风声满堂。
豪厘巧辨。
唤起羲之当北面。
醉眼摩娑。
错认书颠作酒颠。
减字木兰花·赠草书颠
作者：赵福元
朝代：宋

吮煤弄笔。草圣寰中君第一。电脚摇光。骤雨旋风声满堂。毫厘巧辨。唤起羲之当北面。醉眼摩研。错认书颠作酒颠。
医兼画
作者：赵福元
朝代：宋
体裁：七言绝句

从来艺事两难精，今日逢君喜且惊。不待折肱医始悟，直须点目画方成。
寿徐尉
作者：赵福元
朝代：宋

幔亭驾斗浮丹巘，扁题密镂黄金篆。淋漓羽盖森鸾旂，仙凡不隔蟠桃宴。红云垂地醉壶天，真珠为浆玉为馔。中有一人长眉青，紫锦荷囊灿星弁。金昆玉友相追随，乌戟雕戈光转炫。皇览徐公百不忧，衮衮庆源由积善。綵童宣敕呼瑞麟，金锁掣雷奔虎殿。琼胎掇入孔释送，精神秋水目如电。抱琴来访矩庾仙，溉竹南墙弄诗卷。手持造化发生柄，和气嘘枯遍翘端。一同按谱学鸣弦，里巷生春无蹇连。岂弟君子民父母，肇迹温麻未之见。肘边叠组斗累累，五鹗搏空交剡荐。绿绨联翩阊阖门，催入笋班陪翠辇。九重宣补舜衣裳，吐出胸中五色线。周公拜前曾拜后，圣朝自有云屏典。朱颜苍鬓侍玉皇，九转金丹开鼎铉。芹香儒馆忻献歌，愿乞馀圭及鸡犬。
寿徐尉
作者：赵福元
朝代：宋

神幔亭驾斗浮丹巘，扁题密镂黄金篆。
淋漓羽盖森鸾旗，仙凡不隔蟠桃宴。
红云垂地醉壶天，真珠为浆玉为馔。
中有一人长眉青，紫锦荷囊灿星弁。
金昆玉友相追随，乌戟琱戈光转炫。
皇览徐公百不忧，衮衮庆源由积善。
綵童宣敕呼瑞麟，金鏁掣雷奔虎殿。
琼胎掇入孔释送，精神秋水目如电。
抱琴来访矩庾仙，溉竹南墙弄诗卷。
手持造化发生柄，和气嘘枯徧翘端。
一同按谱学鸣弦，里巷生春无蹇连。
岂弟君子民父母，肇迹温麻未之见。
肘边迭组斗纍纍，五鹗搏空交剡荐。
绿绨联翩阊阖门，催入笋班陪翠辇。
九重宣补舜衣裳，吐出胸中五色线。
周公拜前曾拜后，圣朝自有云屏典。
朱颜苍鬓侍玉皇，九转金丹开鼎铉。
芹香儒馆忻献歌，愿乞余圭及鸡犬。
寿赵推官
作者：赵福元
朝代：宋

天枝分秀蔼璇杓，光涌银河半夜潮。西母诞弥先十日，寿星颁朔恰三朝。骑龙曾把黄金斧，驾凤旋登紫玉霄。两国夫人荣有子，慈宣不老瑞香飘。郁葱佳气晓笼天，北斗倾霞入酒船。莲炬金辉油幕下，兰牙玉立宝香前。衡山寿比闽山秀，楚地人瞻福地仙。岁岁瑶池闻燕集，蟠桃从此熟三千。
寿赵推官·其一
作者：赵福元
朝代：宋

天枝分秀蔼璇杓，光涌银河半夜潮。西母诞弥先十日，寿星颁朔恰三朝。骑龙曾把黄金斧，驾凤旋登紫玉霄。两国夫人荣有子，慈宣不老瑞香飘。
寿赵推官·其一
作者：赵福元
朝代：宋

神天枝分秀蔼璇杓，光涌银河半夜潮。
西母诞弥先十日，寿星颁朔恰三朝。
骑龙曾把黄金斧，驾凤旋登紫玉霄。
两国夫人荣有子，慈宣不老瑞香飘。
寿赵推官·其二
作者：赵福元
朝代：宋

神鬰葱佳气晓笼天，北斗倾霞入酒舡。
莲炬金辉油幕下，兰牙玉立宝香前。
衡山寿比闽山秀，楚地人瞻福地仙。
岁岁瑶池闻燕集，蟠桃从此熟三千。
寿赵推官·其二
作者：赵福元
朝代：宋
体裁：七言律诗

郁葱佳气晓笼天，北斗倾霞入酒舡。莲炬金辉油幕下，兰牙玉立宝香前。衡山寿比闽山秀，楚地人瞻福地仙。岁岁瑶池闻燕集，蟠桃从此熟三千。
寿赵推官·其二
作者：赵福元
朝代：宋

郁葱佳气晓笼天，北斗倾霞入酒船。莲炬金辉油幕下，兰牙玉立宝香前。衡山寿比闽山秀，楚地人瞻福地仙。岁岁瑶池闻燕集，蟠桃从此熟三千。
晚钟
作者：赵福元
朝代：宋
体裁：七言绝句

花洲人别月凉船，烟寺寒鲸隔岸闻。带雨一声天外落，过江穿破半山云。
桃木
作者：赵福元
朝代：宋

神仙拥出蓬莱宫，罗帏绣幕围香风。云鬟绕绕梳翡翠，赪颜滴滴匀猩红。千娇百媚粲相逐，烂醉芳春逞芳馥。朝阳影里粲琼红，晨霞香中咽寒玉。承恩侍宴青帝前，锦衣半脱酣昼眠。莺莺燕燕扶不起，巧呼苦唤殊可怜。傍阑无力娇欲语，花群本是桃源女。几年流水饭胡麻，今在武陵溪上住。
桃木
作者：赵福元
朝代：宋

神仙拥出蓬莱宫，罗帏绣幙围香风。
云鬟绕绕梳翡翠，頳颜滴滴匀猩红。
千娇百媚粲相逐，烂醉芳春逞芳馥。
朝阳影裏粲琼红，晨霞香中咽寒玉。
承恩侍宴青帝前，锦衣半脱酣昼眠。
莺莺燕燕扶不起，巧呼苦唤殊可怜。
傍阑无力娇欲语，花群本是桃源女。
几年流水饭胡麻，今在武陵溪上住。
梨花
作者：赵福元
朝代：宋
体裁：七言绝句

玉作精神雪作肤，雨中娇韵越清癯。若人会得嫣然态，写作杨妃出浴图。
沁园春 其三 寿黄虚庵三月廿九
作者：赵福元
朝代：宋

珠斗阑干，银河清浅，梦籋帝关。见六丁拥道，一声传跸，翠幢舞凤，彩扇交鸾。寿祝天齐，神夸岳降，报道明朝重整班。璇星烂，有赤松黄石，雾凑苍坛。仙风绿鬓朱颜。才奏罢呼麟游海山。命飞琼步月，瑶台凝净，云英捣雪，玉杵光寒。鹤立芝庭，龟迎荷□，鼎看翩翩彩袖翻。留春醉，醉何须归去，常在人寰。
沁园春 其二 寿朱漕正月初八
作者：赵福元
朝代：宋
体裁：词

斗柄御寅，序启苍涂，气转洪钧。正乾坤交泰，圣贤相遇，风声虎啸，雾滃龙兴。华渚流虹，璇枢绕电，期迈三朝嵩降申。真希有，庆吾皇万岁，重臣千春。枫震宠数来频。绾叠组累累辉楚城。看袍将赐锦，带仍佩玉，十行丹诏，单骑红尘。入赞中兴，泰阶上宰，寿域八荒歌太平。运化笔，管烘□桃李，又一番新。
沁园春·一剑凌风
作者：赵福元
朝代：宋
体裁：词

一剑凌风，跨六鳌头，登群玉峰。听金童宣敕，琼胎掇送，大唐进士，圣宋仙翁。琪树玲珑，宝花散漫，香霭天枝绕绛空。后五日，有竹湖公相，梦叶非熊。峥嵘得子如龙。傲南墅修篁皓鹤中。似银瓶碾月，一清彻底，玉虹贯斗，千丈蟠胸。洛殿催班，燃灯赐对，九万鹏程瞬息通。蟠桃宴，与蟾宫双桂，长伴乔松。
沁园春·斗柄御寅
作者：赵福元
朝代：宋

斗柄御寅，序启苍涂，气转洪钧。
正干坤交泰，圣贤相遇，风声虎啸，雾滃龙兴。
华渚流虹，璇枢绕电，期迈三朝嵩降申。
真希有，庆吾皇万岁，重臣千春。
枫震宠数来频。
绾叠组累累辉楚城。
看袍将赐锦，带仍佩玉，十行丹诏，单骑红尘。
入赞中兴，泰阶上宰，寿域八荒歌太平。
运化笔，管烘□桃李，又一番新。
沁园春·珠斗阑干
作者：赵福元
朝代：宋
体裁：词

珠斗阑干，银河清浅，梦籋帝关。
见六丁拥道，一声传跸，翠幢舞凤，彩扇交鸾。
寿祝天齐，神夸岳降，报到明朝重整班。
璇星烂，有赤松黄石，雾凑苍坛。
仙风绿鬓朱颜。
才奏罢呼麟游海山。
命飞琼步月，瑶台凝净，云英捣雪，玉杵光寒。
鹤立芝庭，龟迎荷□，鼎看翩翩彩袖翻。
留春醉，醉何须归去，常在人寰。
苔钱
作者：赵福元
朝代：宋
体裁：七言绝句

绕径玲珑撒绿钱，田田成百又成千。未知买得春多少，草带不妨长短芊。
茉莉
作者：赵福元
朝代：宋

刻玉雕琼作小葩，清姿元不受铅华。
西风偷得余香去，分与秋城无限花。
茉莉
作者：赵福元
朝代：宋

刻玉雕琼作小葩，清姿元不受铅华。西风偷得馀香去，分与秋城无限花。
蚊
作者：赵福元
朝代：宋

隐隐雷声语暮天，欺风偷到玉堂前。纱厨浸月凉如水，赢得珠钿臂上眠。
蚊
作者：赵福元
朝代：宋

隠隠雷声语暮天，欺风偷到玉堂前。
纱厨浸月凉如水，赢得珠钿臂上眠。
鹧鸪天·裙曳湘波六幅缣
作者：赵福元
朝代：宋
体裁：词

裙曳湘波六幅缣。
风流体段总无嫌。
歌翻檀口朱缨小，拍弄红牙玉笋纤。
腔子里，字儿添。
嘲撩风月性多般。
忔憎声里金珠迸，惊起梁尘落无帘。
鹧鸪天·赠歌妓
作者：赵福元
朝代：宋

裙曳湘波六幅缣。风流体段总无嫌。歌翻檀口朱樱小，拍弄红牙玉笋纤。腔子里，字儿添。嘲撩风月性多般。忔憎声里金珠迸，惊起梁尘落无帘。
鹧鸪天（赠歌妓）
作者：赵福元
朝代：宋

裙曳湘波六幅缣。风流体段总无嫌。歌翻檀口朱樱小，拍弄红牙玉笋纤。
腔子里，字儿添。嘲撩风月性多般。忔憎声里金珠进，惊起梁尘落舞帘。
丹炉药臼
作者：赵立
朝代：宋

岩中二子已飞仙，药臼丹炉尚俨然。无奈故乡心正切，末由此地结清缘。
丹鑪药臼
作者：赵立
朝代：宋

岩中二子已飞仙，药臼丹鑪尚俨然。
无奈故乡心正切，末由此地结清缘。
山行
作者：赵立
朝代：宋
体裁：五言律诗

爱杀潇湘境，山行知几重。风清秋思重，云淡晓阴浓。隔水时呼艇，经崖自策筇。岩扃聊问讯，把酒欠从容。
山谷碑
作者：赵立
朝代：宋
体裁：七言绝句

长记儿童膝下时，便闻山谷澹岩诗。江湖老矣潇湘过，始得摩挲石罅碑。
石井
作者：赵立
朝代：宋
体裁：七言绝句

酌泉石井喜无涯，喜与贪泉隔岭西。况有中秋明夜月，轻舟同载下浯溪。
雷神碑
作者：赵立
朝代：宋
体裁：七言绝句

此洞当年本祀雷，栋梁见我忽倾摧。寺僧为报山灵说，不用惊疑俗客来。
飞狐
作者：赵立
朝代：宋

舞毒山中夸巨蟒，问经岩下化灵狐。
不知昨夜飞鸣处，曾报溪翁到此无。
飞狐
作者：赵立
朝代：宋

舞毒山中誇巨蟒，问经岩下化灵狐。不知昨夜飞鸣处，曾报溪翁到此无。
枫
作者：赵立夫
朝代：宋
体裁：七言绝句

黄红紫绿岩峦上，远近高低松竹间。山色未应秋后老，灵枫方为驻童颜。
腊日偶书
作者：赵立夫
朝代：宋
体裁：五言律诗

近日斗侵寅，南天雪不成。梅梢动生意，禽鸟弄春声。鬓逐年华换，身资药力轻。听传吴蜀事，对酒不能倾。
谢刘潜夫寄示诗卷
作者：赵立夫
朝代：宋

坑灰冷秦久，刀笔起汉旧。
典谟慨已远，赋颂纷相授。
调律起建安，沿流及元佑。
上下二千载，统脉如线溜。
渡江又百年，诸老凋丧后。
灵珠繄谁握，绝唱不可復。
我行东南野，文星忽当昼。
云章发玄秘，天笔括宇宙。
风雷膏泽沛，金玉渊海富。
奋然蛟龙兴，绎若韶濩奏。
亟闻魑魅走，语夺江海秀。
想当落笔时，真宰森左右。
要为后世法，何止鸡林售。
早膺头角起，晚悟轩冕谬。
芳兰委萧艾，嘉植梗稂莠。
造物岂终啬，意者其奬就。
吾衰不能进，砚墨如仇寇。
大钟屹于前，缩手不敢扣。
辕缶何所知，管蠡祗自陋。
犹将策驽蹇，延首冀领袖。
已同南方游，何幸遇子厚。
谢刘潜夫寄示诗卷
作者：赵立夫
朝代：宋

坑灰冷秦久，刀笔起汉旧。典谟慨已远，赋颂纷相授。调律起建安，沿流及元祐。上下二千载，统脉如线溜。渡江又百年，诸老凋丧后。灵珠繄谁握，绝唱不可复。我行东南野，文星忽当昼。云章发玄秘，天笔括宇宙。风雷膏泽沛，金玉渊海富。奋然蛟龙兴，绎若韶濩奏。亟闻魑魅走，语夺江海秀。想当落笔时，真宰森左右。要为后世法，何止鸡林售。早膺头角起，晚悟轩冕谬。芳兰委萧艾，嘉植梗稂莠。造物岂终啬，意者其奖就。吾衰不能进，砚墨如仇寇。大钟屹于前，缩手不敢扣。辕缶何所知，管蠡祗自陋。犹将策驽蹇，延首冀领袖。已同南方游，何幸遇子厚。
少稷赋十二相属诗戏赠
作者：赵端行
朝代：宋

不用为鼠何数奇，饭牛南山聊自怡。探穴取虎有奇祸，守株伺兔非全痴。文成雕龙成卷轴，画蛇失杯坐添足。走马章台忆旧游，岁月才惊羊胛熟。羊窗要自息猕猴，异□无应心日休。白衣苍狗变化见，世事何如牧猪戏。
少稷赋十二相属诗戏赠
作者：赵端行
朝代：宋

不用为鼠何数奇，饭牛南山聊自怡。
探穴取虎有奇祸，守株伺兔非全痴。
文成雕龙成卷轴，画蛇失杯坐添足。
走马章台忆旧游，岁月纔惊羊胛熟。
羊窗要自息猕猴，异□无应心日休。
白衣苍狗变化见，世事何如牧猪戏。
白鹤关
作者：赵端行
朝代：宋
体裁：五言律诗

危亭石作关，假道一跻攀。白鹤何年去，青松尽日闲。坐时闻远水，望处小他山。衲子云衣厚，寒犹宿此间。
太平州
作者：赵竹屋
朝代：宋
体裁：七言绝句

拍栏一笑大江横，号太平州亦浪名。春水秋涛流不尽，半年农事半年兵。
輓迭山先生
作者：赵简边
朝代：宋
体裁：七言律诗

西山东海莫容身，芒履萧萧万里尘。去住更无宽岁月，死生惟有一君亲。丹心故国江云冷，白骨他乡塞草青。不是回头春已暮，至今犹说似痴人。
春日
作者：赵篪之
朝代：宋
体裁：七言绝句

拂床攲枕昼初长，好梦惊回燕语忙。深竹有花人不见，直应风转得幽香。
句
作者：赵纲立
朝代：宋

水际疑逢陆文学，草间恐有斗于菟。
句
作者：赵绛夫
朝代：宋

取水观为政。
浪淘沙
作者：赵缩手
朝代：宋

损屋一间儿。好与支持。休教风雨等闲欺。觅个带修安稳路，休遣人知。须是着便宜。运转临时。袄知险里却防危。透得玄关归去路，方步云梯。
浪淘沙令
作者：赵缩手
朝代：宋
体裁：词

损屋一间儿。好与支持。休教风雨等闲欺。觅个带修安稳路，休遣人知。须是着便宜。运转临时。祆知险里却防危。透得玄关归去路，方步云梯。
浪淘沙令
作者：赵缩手
朝代：宋
体裁：词

损屋一间儿。好与支持。休教风雨等闲欺。觅个带修安稳路，莫遣人知。休更著便宜。下手知时。要知险里却防危。透得玄关归去路，方步云梯。
南柯子·南歌子·世上渊明酒
作者：赵老
朝代：宋
体裁：词

世上渊明酒，人间陆羽茶。东山无妓有莲花。隐隐仙家鸡犬、路非赊。积霭犹张幕，轻雷似卷车。要令长袖舞胡靴。须是檐头新霁、鹊查查。
南柯子（和谢洪丞相送竹妆＿）
作者：赵老
朝代：宋
体裁：词

体质娟娟静，花纹细细装。翠筠初得试新忙。睡起鬓云撩乱、趣泉汤。多病心常捧，新词字带香。管教涂泽到云窗。办下谢君言语、巧如簧。
念奴娇·冰蟾驾月
作者：赵老
朝代：宋
体裁：词

冰蟾驾月，荡寒光、不见层波层碧。几岁中秋争得似，云卷秋声寂寂。多谢星郎，来陪贤令，快赏鳌峰极。广寒宫近，素娥不靳馀力。夜久露落琼浆，神京归路，有云翘前迹。当日仙人曾驭气，只学神交龟息。今夜清尊，一齐分付，稳是乘槎客。天津重到，霓裳何似闻笛。
水调歌头·梅仙了无讼
作者：赵老
朝代：宋
体裁：词

梅仙了无讼，拄笏看西山。
山涵秋晓，水光磨荡有无间。
自是灵襟空洞，更望风云吞吐，浩渺白鸥闲。
高诵远游赋，独立桂香阑。
谩常谈，如观水，要观澜。
物情长在，人生何用苦求难。
随我一觞一咏，任彼非元彼非白，唯放酒杯宽。
富贵偿来事，天道管知还。
永遇乐（寿叶枢密）
作者：赵老
朝代：宋
体裁：词

香雪堆梅，绣丝蹙柳，仙馆春到。午夜华灯，烘春艳粉，月借今宵好。衮衣摇曳，簪缨闲绕，共祝大椿难老。望台躔、明星一点，冰壶表里相照。诞弥令节，欣欣物态，共喜重生周召。八鼎勋庸，九夷姓字，策杖孤鸿杳。鸦啼鹊噪，兰馨松茂，把酒共春一笑。管如今、盐梅再梦，夜铃命诏。
浣溪沙（和洪舍人）
作者：赵老
朝代：宋
体裁：词

刘氏风流设此冠。今谁将去伴珠鬟。君家兄弟二俱难。驰去请观流汗马，钓时休等烂银盘。明朝吟咏有方干。
满江红·其一
作者：赵老
朝代：宋
体裁：词

见说春时，新波涨、二川溶溢。今底事、沙痕犹褪，石渠悭碧。人意不须长作解，兴来便向杯中觅。纵茂林修竹记山阴，千年一。薰吹动，春工毕。桥上景，壶中日。况梅肥笋嫩，雨微鱼出。只恐延英催入觐，不教绿野长均逸。任多情、胡蝶满园飞，狂踪迹。
满江红·潇洒星郎
作者：赵老
朝代：宋
体裁：词

潇洒星郎，吹绿鬓、胜游霞举。
秋又半，月磨云翳，籁传风语。
太一青黎光对射，中流荡漾莲舟舞。
戏人间、今夜水精宫，前无古。
吾家是，蓬山侣。
歌舞袖，苹花渚。
拟问津斜汉，乘槎南浦。
谒帝通明今得便，素娥拍手心先许。
笑画阑、三十六宫秋，花如土。
满江红·西郭园林
作者：赵老
朝代：宋
体裁：词

西郭园林，湖光净、暮寒清溢。明月上，近环山翠，远摇天碧。粉泽兰膏违俗尚，岩花磴蔓从谁觅。问近来、铛脚许何人，吾其一。欢乐事，休教毕。经后夜，思前日。想无心不竞，水流云出。物外烟霞供啸咏，个中鱼鸟同休逸。又何须、浮海访三山，寻仙迹。
满江红·见说春时
作者：赵老
朝代：宋

见说春时，新波涨、二川溶溢。
今底事、沙痕犹褪，石渠悭碧。
人意不须长作解，兴来便向杯中觅。
纵茂林修竹记山阴，千年一。
熏吹动，春工毕。
桥上景，壶中日。
况梅肥笋嫩，雨微鱼出。
只恐延英催入觐，不教绿野长均逸。
任多情、胡蝶满园飞，狂踪迹。
生查子·朝路进贤归
作者：赵老
朝代：宋
体裁：词

朝路进贤归，厌听歌金缕。
不念玉堂花，豹隐南山雾。
漉酒未巾时，暑槛披风处。
子夏不兼人，并与诗筒付。
生查子·章甫不如人
作者：赵老
朝代：宋
体裁：词

章甫不如人，翠绾垂杨缕。
纤手送来时，罗帕缄香雾。
貂婵懒上头，渭水知何处。
风月共垂竿，脱帽须亲付。
生查子（再和丞相）
作者：赵老
朝代：宋
体裁：词

金门一免时，离绪纷如缕。想像切云高，晓日罗昏雾。峨冠补衮人，不是无心处。欲效贡公弹，衣钵知谁付。
生查子（再和舍人）
作者：赵老
朝代：宋
体裁：词

斜日下平川，楼角销霞缕。摆尽浊尘缨，画栋萦非雾。平生许子穷，今到知音处。约伴玉簪游，好梦从天付。
醉蓬莱 其二 寿叶枢密
作者：赵老
朝代：宋
体裁：词

记青蛇感异，后日扶颠，太平人瑞。壮岁弹冠，有经邦高志。晚上文墀，载严霜简，便云龙交际。紫极旋枢，金蝉映衮，乾坤开霁。底事当时，饮江胡马，一望云旗，倒戈投贽。此片丹心，几风声鹤唳。烟息尘收，水明山丽，只五湖相记。今夜华灯，火城信息，千年荣贵。
醉蓬莱·听都人歌咏
作者：赵老
朝代：宋
体裁：词

听都人歌咏，便启金瓯，再登元老。山色溪声，与春风齐到。补衮工夫，望梅心绪，见丹青重好。鹊噪晴空，灯迎诞节，槐堂欢笑。正是元宵，满天和气，璧月流光，雪消寒峭。今夜今年，表千年同照。万象森罗，一奁清莹，影山河多少。玉烛调新，彩眉常喜，寰瀛春晓。
醉蓬莱·记青蛇感异
作者：赵老
朝代：宋

记青蛇感异，后日扶颠，太平人瑞。
壮岁弹冠，有经邦高志。
晚上文墀，载严霜简，便云龙交际。
紫极旋枢，金蝉映衮，干坤开霁。
底事当时，饮江胡马，一望云旗，倒戈投贽。
此片丹心，几风声鹤唳。
烟息尘收，水明山丽，只五湖相记。
今夜华灯，火城信息，千年荣贵。
鹧鸪天·堂上年时见烛花
作者：赵老
朝代：宋
体裁：词

堂上年时见烛花。
青毡还入旧时家。
芝函瑞色回春早，绿野东风转岁华。
催召传，稳铺沙。
垒尊今日枣如瓜。
诞辰更接传柑宴，莲炬通宵唤草麻。
远朝归·金谷先春
作者：赵耆孙
朝代：宋
体裁：词

金谷先春，见乍开江梅，晶明玉腻。珠帘院落，人静雨疏烟细。横斜带月，又别是、一般风味。金尊里。任遗英乱点，残粉低坠。惆怅杜陇当年，念水远天长，故人难寄。山城倦眼，无绪更看桃李。当时醉魄，算依旧、裴回花底。斜阳外。谩回首、画楼十二。
中秋西桥饮酒和卢申之韵
作者：赵肃远
朝代：宋

翠苹风起落残红，秋月正圆秋气中。
但怪肩吾轮桂长，未容文举酒樽空。
帆归南浦潮回北，人散西桥斗转东。
乌鹊高飞惊远目，误疑天际有来鸿。
中秋西桥饮酒和卢申之韵
作者：赵肃远
朝代：宋

翠蘋风起落残红，秋月正圆秋气中。但怪肩吾轮桂长，未容文举酒樽空。帆归南浦潮回北，人散西桥斗转东。乌鹊高飞惊远目，误疑天际有来鸿。
冬夜偕徐敬室自白石归
作者：赵肃远
朝代：宋
体裁：七言律诗

落叶溪边卸小舠，似游赤壁步临皋。溪声忽静霜将下，山意生寒月正高。举世梦酣庄氏蝶，此时心在屈平骚。梅花雅有幽期旧，特地吹香满客袍。
双溪寺用张令韵
作者：赵肃远
朝代：宋

重来寻野兴，淡月半松林。
一寺俨如昨，双溪清到今。
乱余僧改貌，秋老客惊心。
自觉身如寄，山林滋味深。
双溪寺用张令韵
作者：赵肃远
朝代：宋

重来寻野兴，淡月半松林。一寺俨如昨，双溪清到今。乱馀僧改貌，秋老客惊心。自觉身如寄，山林滋味深。
多景楼
作者：赵肃远
朝代：宋
体裁：七言律诗

露滴甘泉事已休，欲穷多景漫登楼。云收北固千帆雨，雁带南淮万里秋。夜色和愁迷古渡，天风吹恨到神州。青山尚在英雄老，休说兴亡忆旧游。
岳王坟
作者：赵肃远
朝代：宋

来吊英雄骨尚香，一抔黄土当封疆。自从驻跸来吴会，谁更提兵入洛阳。殡阁有灯秋树暗，隧碑无字雨苔荒。寒鸦不识当时事，犹恋栖霞噪晓霜。
岳王坟
作者：赵肃远
朝代：宋

来弔英雄骨尚香，一抔黄土当封疆。
自从驻跸来吴会，谁更提兵入洛阳。
殡阁有灯秋树暗，隧碑无字雨苔荒。
寒鸦不识当时事，犹恋栖霞噪晓霜。
杨妃菊
作者：赵肃远
朝代：宋

元是马嵬山下魄，脱胎今复对西风。当时若使三郎见，又自东篱召入宫。
杨妃菊
作者：赵肃远
朝代：宋

元是马嵬山下魄，脱胎今復对西风。
当时若使三郎见，又自东篱召入宫。
赤松观
作者：赵肃远
朝代：宋
体裁：五言律诗

入门苍翠合，地暖不知冬。羊化屋头石，鹤归山下松。溪清云影动，碑老藓痕封。帝者师何在，清游未许从。
诗
作者：赵自然
朝代：宋
体裁：五言绝句

常欲栖山岛，闲眠玉洞寒。丹哥时引舞，来去跨云鸾。
咏瀑布
作者：赵至道
朝代：宋
体裁：七言律诗

飞落寒泉一派高，初闻响似浙江潮。松阴无雨云长润，石窦虽晴雪未消。素练几时悬绝壁，白虹千尺跨层霄。丹山自是神仙府，弱水流来故不遥。
妙法庵二首·其一
作者：赵良佐
朝代：宋
体裁：七言绝句

乘兴来游古道场，远村落日卧牛羊。暂能摆脱尘埃念，瓦鼎烟消柏子香。
妙法庵二首·其二
作者：赵良佐
朝代：宋

蔓藤扶我过东冈，与客同登妙法堂。小院回廊春已暮，茂林修竹夏初长。归欤未办买山计，健甚无庸却老方。都市山林总无累，此生此世底须忙。
妙法庵二首·其二
作者：赵良佐
朝代：宋

蔓藤扶我过东冈，与客同登妙法堂。
小院迴廊春已暮，茂林修竹夏初长。
归欤未办买山计，健甚无庸却老方。
都市山林总无累，此生此世底须忙。
宴延和楼即事
作者：赵良嗣
朝代：宋

建国旧碑朝日暗，兴王故地野风乾。回头笑谓王公子，骑马随军过五銮。
宴延和楼即事
作者：赵良嗣
朝代：宋

建国旧碑朝日暗，兴王故地野风干。
回头笑谓王公子，骑马随军过五銮。
闻王师入燕
作者：赵良嗣
朝代：宋
体裁：七言绝句

朔风吹雪下鸡山，烛暗穹庐夜色寒。闻道燕山好消息，晓来驿骑报平安。
咏杨司业观菊图
作者：赵良坡
朝代：宋
体裁：七言绝句

寄傲南窗罢草玄，寥寥三径菊花前。春风自足繁桃李，为爱秋香到晚妍。
赠友之闽
作者：赵良坡
朝代：宋
体裁：古风

世人作离别，惟别酒一觞。今我与君别，稍稍鄙玕琅。闽海古名地，幕职不可量。圣明广延揽，计日下褒章。愿将此言赠，用以代琼浆。
过叔祖崇栲翁别业
作者：赵良坡
朝代：宋
体裁：五言律诗

别业开东野，萧然足卧云。涛声晴射雨，庭影夏呈秋。返照霞初幕，遥峰翠欲流。以斯清乐境，不信有瀛洲。
避暑山亭
作者：赵良坡
朝代：宋

茂林深处散清凉，石罅泉声引兴长。
高挂角巾舒啸傲，炎飈那得到山庄。
避暑山亭
作者：赵良坡
朝代：宋

茂林深处散清凉，石罅泉声引兴长。高挂角巾舒啸傲，炎飙那得到山庄。
隐居
作者：赵良坡
朝代：宋

习静深山裏，幽栖趣偪真。
青楼何足契，白雪故相亲。
守道无妨困，藏书不圣贫。
昔人嘉遯汉，我亦爱逃秦。
隐居
作者：赵良坡
朝代：宋

习静深山里，幽栖趣偪真。青楼何足契，白雪故相亲。守道无妨困，藏书不圣贫。昔人嘉遁汉，我亦爱逃秦。
雪水庵咏雪二十韵
作者：赵良坡
朝代：宋

玄冥司号令，屏翳驱云车。巧舞穿幽隙，轻扬下曲洼。初疑蚕食叶，犹恐蟹行沙。铅汞三千界，璚瑶百万家。楼台银作砌，城阙玉为衙。压竹枝翻重，封梅色更佳。文光偏得月，点缀易为花。万瓦鱼鳞矗，千山鸟迹遐。凝檐珠错落，布地粉交加。恍若水晶溜，犹然宝鉴华。馀晖翻鹤羽，皓彩扑乌纱。镂刻非因巧，陶镕未有瑕。冰奁缘沼合，缟带逐车斜。圜石银盘叠，尖峰玉笋芽。豪家争玩赏，洞府亦諠哗。锦帐传卮酒，竹炉沸鼎茶。丰年先有兆，清气浩无涯。飞絮那能拟，凭虚最可誇。不须东郭履，自是剡溪艖。恭喜瞻三白，停杯看六葩。
雪水庵咏雪二十韵
作者：赵良坡
朝代：宋

玄冥司号令，屏翳驱云车。
巧舞穿幽隙，轻扬下曲漥。
初疑蚕食叶，犹恐蠏行沙。
铅汞三千界，璚瑶百万家。
楼台银作砌，城阙玉为衙。
压竹枝翻重，封梅色更佳。
文光偏得月，点缀易为花。
万瓦鱼鳞矗，千山鸟迹遐。
凝檐珠错落，布地粉交加。
恍若水晶溜，犹然宝鑑华。
余晖翻鹤羽，皓彩扑乌纱。
镂刻非因巧，陶镕未有瑕。
冰奁缘沼合，缟带逐车斜。
圜石银盘迭，尖峯玉笋芽。
豪家争玩赏，洞府亦諠譁。
锦帐传巵酒，竹炉沸鼎茶。
丰年先有兆，清气浩无涯。
飞絮那能拟，凭虚最可夸。
不须东郭履，自是剡溪艖。
恭喜瞻三白，停杯看六葩。
与永嘉僚友饯别
作者：赵良坦
朝代：宋
体裁：七言律诗

霏霏细雨湿溪桥，雨霁溪清野趣饶。把臂忽惊分袂早，登程不惮去途遥。马嘶烟树和愁惨，帆挂仙舟类羽飘。不尽尊间贤圣酒，何时重对此酕醄。
狱中附家二首
作者：赵良坦
朝代：宋

不才离别已多时，脉脉关河入梦思。万种閒情诗易遣，一腔愁绪酒难移。风迥过雁乡书断，月满圜扉夜漏迟。臣子立身忠与孝，此心期不愧丹墀。一著南冠二载馀，安危不必问何如。精金百鍊钢还锐，劲竹三冬节不枯。对月欲同鹃带血，临风会有雁传书。瓦杯冷落孤灯里，几度吞声祇自吁。
狱中附家二首·其一
作者：赵良坦
朝代：宋
体裁：古风

不才离别已多时，脉脉关河入梦思。万种閒情诗易遣，一腔愁绪酒难移。风迥过雁乡书断，月满圜扉夜漏迟。臣子立身忠与孝，此心期不愧丹墀。
狱中附家二首·其二
作者：赵良坦
朝代：宋

一着南冠二载余，安危不必问何如。
精金百炼钢还锐，劲竹三冬节不枯。
对月欲同鹃带血，临风会有雁传书。
瓦杯冷落孤灯裏，几度吞声祇自吁。
狱中附家二首·其二
作者：赵良坦
朝代：宋

一著南冠二载馀，安危不必问何如。精金百鍊钢还锐，劲竹三冬节不枯。对月欲同鹃带血，临风会有雁传书。瓦杯冷落孤灯里，几度吞声祇自吁。
乡饮酒唱和诗
作者：赵良埈
朝代：宋

警书双羽出乎西，端坐凝香恶境移。
已铸剑锋成耒耜，更陶瓦缶作尊彝。
雅南歌裏声千古，干巽维边位两仪。
细数旴江知郡事，有如此事几人知。
乡饮酒唱和诗
作者：赵良埈
朝代：宋

警书双羽出乎西，端坐凝香恶境移。已铸剑锋成耒耜，更陶瓦缶作尊彝。雅南歌里声千古，乾巽维边位两仪。细数旴江知郡事，有如此事几人知。
凤凰谷
作者：赵良埈
朝代：宋

罗浮绝顶凌苍穹，五云飞绕蓬莱宫。
金乌玉兔出西东，铁桥万丈横霁虹。
卧虎踞石龙蟠松，异香不动烟腾空。
餐霞饮露凡圣同，水帘碎玉声玲珑。
桃花流出片片红，碧梧翠竹环三峯。
天边凤鸟来雝雝，仙风吹入石洞中。
我欲呼之仪九重，歌舞圣化同天功。
凤凰谷
作者：赵良埈
朝代：宋

罗浮绝顶凌苍穹，五云飞绕蓬莱宫。金乌玉兔出西东，铁桥万丈横霁虹。卧虎踞石龙蟠松，异香不动烟腾空。餐霞饮露凡圣同，水帘碎玉声玲珑。桃花流出片片红，碧梧翠竹环三峰。天边凤鸟来雍雍，仙风吹入石洞中。我欲呼之仪九重，歌舞圣化同天功。
题壁
作者：赵良埈
朝代：宋
体裁：七言绝句

三北何人知管仲，五湖何处觅陶朱。壁间遗墨还堪睹，吊罢灵魂一束刍。
满庭芳·红杏香中
作者：赵良玉
朝代：宋
体裁：词

红杏香中，绿杨影里，画桥春水泠泠。深沉院满，风送卖花声。又是清明近也，粉墙畔，时有迁莺。当此际，人传天上，特降玉麒麟。风云。今会遇，名邦坐抚，入侍严宸。更儿孙兰玉，都是宁馨。脆管繁弦竞奏，蕙炉袅，沉水烟轻。华筵罢，江城回首，一点寿星明。
松风亭
作者：赵良生
朝代：宋

七树怀郑熏，千尺羡晋峤。
弘景招不来，俯仰但长啸。
松风亭
作者：赵良生
朝代：宋

七树怀郑薰，千尺羡晋峤。弘景招不来，俯仰但长啸。
程钜夫惠茶
作者：赵若恢
朝代：宋
体裁：七言律诗

卧病文园日正长，斜题远寄雨前枪。黄绫不羡龙团贵，紫笋还闻雀舌香。一砚落花人醉醒，半帘飞絮燕归忙。新泉活火松风细，何处黄州白玉堂。
即事·其一
作者：赵若槸
朝代：宋
体裁：五言律诗

云散春山出，人闲白昼长。禽声答空谷，树影画斜阳。种果期秋实，浇花趁晚凉。行藏天已定，随分且徜徉。
即事·其二
作者：赵若槸
朝代：宋
体裁：七言绝句

可意黄鹂唤得醒，日移山影正当庭。飞花忽趁春风过，点破苔痕一片青。
春词
作者：赵若槸
朝代：宋

玉钗香梦水东流，帘怯春寒寄暮鈎。
燕子不来花满地，一痕新月又西楼。
春词
作者：赵若槸
朝代：宋

玉钗香梦水东流，帘怯春寒寄暮钩。燕子不来花满地，一痕新月又西楼。
暮春
作者：赵若槸
朝代：宋
体裁：七言绝句

香透蜂房蝶梦残，一帘新雨又春阑。柳腰瘦得难禁舞，今夜春风莫更寒。
武夷茶
作者：赵若槸
朝代：宋

石乳沾馀润，云根石髓流。玉瓯浮动处，神入洞天游。
武夷茶
作者：赵若槸
朝代：宋

石乳霑余润，云根石髓流。
玉瓯浮动处，神入洞天游。
石鼓铺
作者：赵若槸
朝代：宋

山前山后杜鹃花，庄上黄鹂识谢家。欲问青帘溪上酒，行逢白发道边茶。
石鼓铺
作者：赵若槸
朝代：宋

山前山后杜鹃花，庄上黄鹂识谢家。
欲问青帘溪上酒，行逢白髪道边茶。
遇樵川林时中
作者：赵若槸
朝代：宋
体裁：七言律诗

建水樵川隔几重，相逢孰意大江东。客行芳草垂杨外，春在柔桑小麦中。细雨疏田流水碧，残霞拥树远林红。浮生聚散浑无定，有酒何妨一笑同。
大泉洞
作者：赵若渚
朝代：宋
体裁：古风

通羊几岩壑，兹洞如修航。泉声轰鼓激，涧气侵衣凉。临流网银鲫，舣棹觞桂浆。此中有真趣，其乐良未央。
径山玉芝庵主源上人持痴绝老人语录求作行状留连踰月谈论铿锵音吐鸿畅众中之龙象也临别书二绝赠行
作者：赵若琚
朝代：宋

暑入单絺雨压尘，扣门仍喜客来频。从容为说西来意，庭柏青青正可人。应密单传的的真，一番举起一番新。老师末后殷勤语，直下承当正要人。
径山玉芝庵主源上人持痴绝老人语录求作行状留连踰月谈论铿锵音吐鸿畅众中之龙象也临别书二绝赠行·其一
作者：赵若琚
朝代：宋
体裁：七言绝句

暑入单絺雨压尘，扣门仍喜客来频。从容为说西来意，庭柏青青正可人。
径山玉芝庵主源上人持痴绝老人语录求作行状留连踰月谈论铿锵音吐鸿畅众中之龙象也临别书二绝赠行·其二
作者：赵若琚
朝代：宋
体裁：七言绝句

应密单传的的真，一番举起一番新。老师末后殷勤语，直下承当正要人。
西溪湖散步
作者：赵若盈
朝代：宋
体裁：七言绝句

远岫平林嶂夕阳，翻涛翠麦已蒸黄。此行莫谓无高兴，题品新诗入锦囊。
绝句
作者：赵范
朝代：宋
体裁：七言绝句

半窗图画梅花月，一枕波涛松树风。不是客愁眠不得，此山诗在此香中。
昭孝道院
作者：赵菊庄
朝代：宋
体裁：五言律诗

云深户不开，竹屋两三间。野水浸官渡，低墙出远山。绝荤如鹤瘦，习懒惯童顽。我亦皈真者，来公半日闲。
上元
作者：赵葵
朝代：宋
体裁：七言绝句

翡翠帘开舞袖轻，寒星万点下蓬瀛。清尊对月酌不已，也向蓬窗坐到明。
丰年
作者：赵葵
朝代：宋

一犁春雨足生涯，黍稷桑麻已满略。只愿今年风景好，村村社酒乐农家。
丰年
作者：赵葵
朝代：宋

一犁春雨足生涯，黍稷桑麻已满畧。
只愿今年风景好，村村社酒乐农家。
初夏
作者：赵葵
朝代：宋

院宇沈沈雨四垂，博山香断未多时。驱除春事风姨怨，贴水新荷又满池。梅子留酸溅齿牙，芭蕉分绿映窗纱。日高睡起无情思，闲看儿童捉柳花。樱笋方夭麦报秋，梅黄雨过水平畴。春归欲带春风韵，枝上一声黄栗留。
初夏·其一
作者：赵葵
朝代：宋
体裁：七言绝句

院宇沈沈雨四垂，博山香断未多时。驱除春事风姨怨，贴水新荷又满池。
初夏·其三
作者：赵葵
朝代：宋
体裁：七言绝句

樱笋方夭麦报秋，梅黄雨过水平畴。春归欲带春风韵，枝上一声黄栗留。
初夏·其二
作者：赵葵
朝代：宋
体裁：七言绝句

梅子留酸溅齿牙，芭蕉分绿映窗纱。日高睡起无情思，闲看儿童捉柳花。
十月见桃
作者：赵葵
朝代：宋
体裁：七言绝句

匼匝新园一径通，荷经霜尽野塘空。桃花错认东风暖，却与芙蓉斗小红。
十月见菊
作者：赵葵
朝代：宋
体裁：七言绝句

落拓山园载酒来，江梅含雪倚春台。黄花无藉秋光老，犹自离披带雨开。
南乡子·束发领西藩
作者：赵葵
朝代：宋

束发颂西藩。百万雄掌握间，
召到庙堂无一事，遭弹。昨日公卿今日间。
拂晓出长安。莫待西风割面寒。
羞见钱塘江上柳，何颜。瘦仆牵驴过远山。
南乡子·束发领西藩
作者：赵葵
朝代：宋
体裁：词

束发领西藩。百万雄兵掌握间，召到庙堂无一事，遭弹。昨日公卿今日闲。拂晓出长安。莫待西风割面寒。羞见钱塘江上柳，何颜。瘦仆牵驴过远山。
句
作者：赵葵
朝代：宋

不问春归自放花。多谢君恩好归去，夜来小泊小孤山。
句·其一
作者：赵葵
朝代：宋

不问春归自放花。
句·其二
作者：赵葵
朝代：宋

多谢君恩好归去，夜来小泊小孤山。
塞曲
作者：赵葵
朝代：宋
体裁：七言绝句

鸿传霜信入边州，目障烟尘昏戍楼。多少征夫南北恨，玉关人老玉关秋。
墨梅
作者：赵葵
朝代：宋
体裁：七言绝句

须知造物元无物，刚被花光强造端。认得色空都是幻，南枝非暖北枝寒。
寺·其一
作者：赵葵
朝代：宋

古木萧森映绿苔，嵯峨楼阁倚天开。
山僧不问朝天客，自注冰泉浸野梅。
寺·其二
作者：赵葵
朝代：宋
体裁：七言绝句

溪绕青山山绕溪，溪山胜处只僧知。云闲古木禅关静，不到禅关又几时。
惠山寺
作者：赵葵
朝代：宋
体裁：七言绝句

古木森森映碧苔，嵯峨楼阁倚天开。山僧不问朝天客，自注冰泉浸野梅。
春·其一
作者：赵葵
朝代：宋

檀板且教停，花娇不耐惊。日融莺语滑，风软蝶身轻。缕篆销春昼，游丝弄晚晴。谁家杨柳院，笑语杂棋声。
春·其一
作者：赵葵
朝代：宋

檀板且教停，花娇不耐惊。
日融鶑语滑，风软蝶身轻。
缕篆销春昼，游丝弄晚晴。
谁家杨柳院，笑语杂棋声。
春·其三
作者：赵葵
朝代：宋

点点残红缬燕泥，画堂春暖日初迟。
绿杨影裏鶑声碎，正是南窗梦觉时。
春·其三
作者：赵葵
朝代：宋

点点残红缬燕泥，画堂春暖日初迟。绿杨影里莺声碎，正是南窗梦觉时。
春·其二
作者：赵葵
朝代：宋

绿竹移阴抹画墙，倚栏红药殿春光。风开帘幕催香篆，坐听莺声春昼长。
春·其二
作者：赵葵
朝代：宋

绿竹移阴抹画墙，倚栏红药殿春光。风开帘幕催香篆，坐听莺声春昼长。点点残红缬燕泥，画堂春暖日初迟。绿杨影里莺声碎，正是南窗梦觉时。
春·其二
作者：赵葵
朝代：宋

绿竹移阴抹画墙，倚栏红药殿春光。
风开帘幙催香篆，坐听鶑声春昼长。
春寒
作者：赵葵
朝代：宋

春草平芜烟雨迷，秋韆寂寞旧园池。
江南也是东风恶，花骨经寒瘦不支。
春寒
作者：赵葵
朝代：宋

春草平芜烟雨迷，鞦韆寂寞旧园池。江南也是东风恶，花骨经寒瘦不支。
春游
作者：赵葵
朝代：宋

载酒寻春二月天，子规啼破绿杨烟。
日斜醉倚秋千柱，石上桃花红欲然。
春游
作者：赵葵
朝代：宋

载酒寻春二月天，子规啼破绿杨烟。
日斜醉倚秋韆柱，石上桃花红欲然。
春游
作者：赵葵
朝代：宋

载酒寻春二月天，子规啼破绿杨烟。日斜醉倚鞦韆柱，石上桃花红欲然。
柳花
作者：赵葵
朝代：宋
体裁：七言绝句

三月名园草色青，梦回犹听卖花声。春光不管人憔悴，飞絮纷纷弄晚晴。
桃木
作者：赵葵
朝代：宋

谁家有女腰如束，双眸剪水肌凝玉。褪红香汗湿鲛绡，低压娇花鬓云绿。春光潋滟春昼长，春风扑面春花香。一声环佩鸣丁当，自临鸾镜匀新妆。
桃木
作者：赵葵
朝代：宋

谁家有女腰如束，双眸剪水肌凝玉。
褪红香汗湿鲛绡，低压娇花鬓云绿。
春光潋滟春昼长，春风扑面春花香。
一声环佩鸣丁当，自临鸾镜匀新粧。
梅花
作者：赵葵
朝代：宋
体裁：七言绝句

夜深梅印横窗月，纸帐魂清梦亦香。莫谓道人无一事，也随疏影伴寒光。
楼
作者：赵葵
朝代：宋

等闲携酒上南楼，楼占东州古渡头。翼瓦拂天翔碧凤，危栏隐雾锁苍虬。湖山环据三吴会，江汉雄吞四蜀流。醉里浩歌天地阔，橹声摇月上汀洲。
楼
作者：赵葵
朝代：宋

等闲携酒上南楼，楼占东州古渡头。
翼瓦拂天翔碧凤，危栏隠雾锁苍虬。
湖山环据三吴会，江汉雄吞四蜀流。
醉裏浩歌天地阔，橹声摇月上汀洲。
江行
作者：赵葵
朝代：宋

霜清月冷雁声秋，今古江流不尽愁。
风捲芦花漫雪裏，夜深鼓棹落汀洲。
江行
作者：赵葵
朝代：宋

霜清月冷雁声秋，今古江流不尽愁。风捲芦花漫雪里，夜深鼓棹落汀洲。
海棠
作者：赵葵
朝代：宋

依依杨柳已藏鸦，风度莺声到碧纱。洗尽春光连夜雨，海棠赢得两三花。
海棠
作者：赵葵
朝代：宋

依依杨柳已藏鸦，风度鶑声到碧纱。
洗尽春光连夜雨，海棠赢得两三花。
祝融峰
作者：赵葵
朝代：宋

祝融万仞拔地起，欲见不见青霄裏。
山翁爱山不肯去，为山醉卧松根底。
家童寻着不敢惊，沉吟恐怕山翁嗔。
梦回抖擞下山去，一径萝月松风清。
祝融峰
作者：赵葵
朝代：宋

祝融万仞拔地起，欲见不见青霄里。山翁爱山不肯去，为山醉卧松根底。家童寻著不敢惊，沉吟恐怕山翁嗔。梦回抖擞下山去，一径萝月松风清。
秋浦楼
作者：赵葵
朝代：宋

丽谯岧峣壮城关，万里关河归目睫。
雨余渔钓玉奁开，烟生芙蓉翠屏列。
吴头楚尾二十秋，满耳絃歌声未绝。
不才滥缀鸳鹭行，夜梦时还许归谒。
萧晨振策来翠微，母怜吾儿倍怡悦。
昔偕汝父居是邦，旧事辛苦为儿话。
星星鹤髮簪霞冠，笑者朱衣拥金节。
一门和气皆君恩，恩与天同酬未得。
生平区区忠孝心，岁晚愿为松与柏。
可怜清赏属登临，风景不殊人事别。
徘徊徙倚十二阑，啸声吹上梅梢月。
秋浦楼
作者：赵葵
朝代：宋

丽谯岧峣壮城关，万里关河归目睫。雨馀渔钓玉奁开，烟生芙蓉翠屏列。吴头楚尾二十秋，满耳弦歌声未绝。不才滥缀鸳鹭行，夜梦时还许归谒。萧晨振策来翠微，母怜吾儿倍怡悦。昔偕汝父居是邦，旧事辛苦为儿话。星星鹤发簪霞冠，笑者朱衣拥金节。一门和气皆君恩，恩与天同酬未得。生平区区忠孝心，岁晚愿为松与柏。可怜清赏属登临，风景不殊人事别。徘徊徙倚十二阑，啸声吹上梅梢月。
竹
作者：赵葵
朝代：宋

一抹轻烟隔小桥，新篁摇翠两三梢。惜春不觉归来晚，花压重门带月敲。风竹萧萧梧叶黄，相思寸寸断人肠。一声塞管来何处，雁带秋声入故乡。
竹·其一
作者：赵葵
朝代：宋
体裁：七言绝句

一抹轻烟隔小桥，新篁摇翠两三梢。惜春不觉归来晚，花压重门带月敲。
竹·其二
作者：赵葵
朝代：宋

风竹萧萧梧叶黄，相思寸寸断人肠。一声塞管来何处，雁带秋声入故乡。
竹·其二
作者：赵葵
朝代：宋

风竹萧萧梧叶黄，相思寸寸断人肠。
一声塞管来何处，鴈带秋声入故乡。
舟·其一
作者：赵葵
朝代：宋
体裁：七言绝句

雨过平芜带落晖，芦花飘泊点征衣。舟人忽报东风急，万斛龙骧喷雪飞。
舟·其三
作者：赵葵
朝代：宋
体裁：五言绝句

鼓棹过前湾，推篷破旅颜。山回流水转，烟逐晓云闲。
舟·其三
作者：赵葵
朝代：宋

鼓棹过前湾，推篷破旅颜。山回流水转，烟逐晓云闲。雨过平芜带落晖，芦花飘泊点征衣。舟人忽报东风急，万斛龙骧喷雪飞。橹声伊轧下滩来，惊起沙鸥去又回。小艇暂停曲江浒，推篷和雪看寒梅。
舟·其二
作者：赵葵
朝代：宋
体裁：七言绝句

橹声伊轧下滩来，惊起沙鸥去又回。小艇暂停曲江浒，推篷和雪看寒梅。
芍药
作者：赵葵
朝代：宋

芍药殿春春几许，帘幕风轻飞絮舞。昨宵酒醉玉楼春，一声画角吹残雨。
芍药
作者：赵葵
朝代：宋

芍药殿春春几许，帘幙风轻飞絮舞。
昨宵酒醉玉楼春，一声画角吹残雨。
荒城
作者：赵葵
朝代：宋

万里黄云冻不飞，碛烟烽火夜深微。胡儿移帐寒笳绝，云路时闻探马归。乌桓城下雨初晴，紫菊金莲漫地生。最爱多情白翎雀，一双飞近马边鸣。
荒城
作者：赵葵
朝代：宋
体裁：七言绝句

城荒叶落风飕飕，淮水茫茫古渡头。回首不堪行乐地，黄花点点是离愁。
荒城·其一
作者：赵葵
朝代：宋
体裁：七言绝句

万里黄云冻不飞，碛烟烽火夜深微。胡儿移帐寒笳绝，云路时闻探马归。
荒城·其二
作者：赵葵
朝代：宋
体裁：七言绝句

乌桓城下雨初晴，紫菊金莲漫地生。最爱多情白翎雀，一双飞近马边鸣。
菊花
作者：赵葵
朝代：宋

黄花照眼又经秋，山自青青江自流。
多谢龙头鰲禁客，年年把酒到江楼。
菊花
作者：赵葵
朝代：宋

黄花照眼又经秋，山自青青江自流。多谢龙头鳌禁客，年年把酒到江楼。
落花
作者：赵葵
朝代：宋

他乡桃李为谁栽，逗晓轻红带露开。一夜风姨妒颜色，落花无数点苍苔。
落花
作者：赵葵
朝代：宋

他乡桃李为谁栽，逗晓轻红带露开。
一夜风姨妬颜色，落花无数点苍苔。
贞义女咏
作者：赵葵
朝代：宋
体裁：五言排律

白首辞廊庙，投閒濑水隈。因观贞女传，深仰谪仙才。击漂名犹在，沉渊事可哀。清魂招不得，偷俗挽教回。直笔遗青史，□矶锁绿苔。凭将一杯酒，浇向浪花堆。
赏花
作者：赵葵
朝代：宋

人乐清明三月天，也随人赏万花园。偷闲把酒簪花去，不似儿童笑语喧。昨日新园去看花，路边郎女阿谁家。香车宝马相追逐，笑语归来日未斜。
赏花·其一
作者：赵葵
朝代：宋
体裁：七言绝句

人乐清明三月天，也随人赏万花园。偷闲把酒簪花去，不似儿童笑语喧。
赏花·其二
作者：赵葵
朝代：宋
体裁：七言绝句

昨日新园去看花，路边郎女阿谁家。香车宝马相追逐，笑语归来日未斜。
赠石牛上人
作者：赵葵
朝代：宋
体裁：七言绝句

万里江山万里天，疏钟半夜落渔船。老来羡杀禅关客，一枕江声抱月眠。
过小浆市
作者：赵葵
朝代：宋
体裁：七言绝句

人生南北与东西，几度云山几度溪。我亦欲归归未得，子规从此不须啼。
避暑水亭作
作者：赵葵
朝代：宋

水亭四面朱阑绕，簇簇游鱼戏萍藻。六龙畏热不敢行，海波煎彻蓬莱岛。身眠七尺白虾须，头枕一枚红玛瑙。公子犹嫌扇力微，行人多在红尘道。
避暑水亭作
作者：赵葵
朝代：宋

水亭四面朱阑绕，簇簇游鱼戏萍藻。
六龙畏热不敢行，海波煎彻蓬莱岛。
身眠七尺白虾鬚，头枕一枚红玛瑙。
公子犹嫌扇力微，行人多在红尘道。
郊野
作者：赵葵
朝代：宋

白鸟冲烟去，山僧渡水来。竹篱茅舍外，忽见野梅开。
郊野
作者：赵葵
朝代：宋

白鸟衝烟去，山僧渡水来。
竹篱茅舍外，忽见野梅开。